Сардоба фалокати ортидан уйсиз қолганлар қуруқ ваъдалардан тоқати тоқ бўлганини айтмоқда (ВИДЕО)\n29 октябр 2020, Тошкент вақти: 16:58\nСардоба туман Дўстлик МФЙдаги бузилишга тушган 28 уй эгалари ҳар кун ўз уйлари олдида ўтириб¸ ҳокимият вакилларининг конкрет қарорини кутмоқда. Сурат 23 июнь куни олинган.\n23 июнь куни Озодликка яна бир видеомурожаат юборган Сардоба туман "Дўстлик" МФЙдаги 28 та уй эгаси¸ икки ҳафтадан бери ҳокимият вакилларининг ўз талаблари ижроси бўйича иш бошлашини кутиб¸ тоқати-тоқ бўлганини билдирди.\n8 июнь куни мазкур уй эгалари Озодлик орқали Шавкат Мирзиëевга мурожаат қилиб¸ Сардоба сум омборида рўй берган техноген фалокат ортидан яроқсиз ҳолга келган коттеж-уйлари ўрнида уй қуриб беришни сўраган эди.\nОрадан ўтган икки ҳафтадан кўпроқ вақт давомида¸ мурожаатчиларнинг 23 июнь куни Озодликка билдиришича¸ республика¸ вилоят ва туман даражасида турли раҳбарлар келиб кетган¸аммо масала ҳануз ечимини топмаган.Сирдарë вилоят ҳокимлигининг мазкур масала билан бевосита шуғулланаëтган мулозими¸ Дўстлик МФЙдаги 28 та уй эгаси талабининг ўрганилаëтгани¸ шу ҳафта охиригача тегишли қарор чиқарилиши кутилаëтганини билдирди.\n“Ҳар кун харобазорда аниқ хабар кутамиз...”\n23 июнь куни Озодликка қайта боғланган Сардоба тумани Дўстлик МФЙда жойлашган 28 та уй эгаси¸ президент ва халққа қилинган мурожаатдан бери¸ ўз олдиларига кўп раҳбар келиб¸ кўп ваъда берганига қарамай¸ ҳозиргача “бирор тош жойидан жилмаганини” билдирди.\n“Кеча район буғдой планини бажарди¸ шунга табриклаб ҳоким бовага телефон қилдик. “Биз кутиб ўтирибмиз¸ қачон қурувчилар келиб¸ иш бошлайди”¸ десак эртага деди. Мана ҳозир 20 тадан кўпимиз эрталабдан бери кутиб ўтирибмиз¸ ҳеч ким келмади”¸ дейди маҳаллий вақт билан куннинг иккинчи ярмида Озодлик гаплашган уй эгаларидан бири.\nСуҳбатдошларга кўра¸ Сардоба туман ҳокими ва вилоят даражасида айрим мулозимлар¸ сув тошқини оқибатида яшаб бўлмайдиган ҳолга келган коттеж уйлари ўрнида янги уй қуриб берилишини ваъда қилган.\n“Аммо уйимиз ўрнида уй қуриш лойиҳасининг тасдиқлангани ҳақида бирорта қарор ëки ҳужжат йўқ. Шунақа қарор қўлимизга берилмагунча¸ уйимизни бузишларига қўймаймиз. Эртага бўлади¸ дегандан бери яна икки ҳафта ўтди. Ишончимиз қолмади. Эртага ҳал бўлади¸ деганди ҳоким. Эрталаб келсак¸ ички ишлардан иккитаси участковой билан келиб¸ “карантин қоидасини бузяпсанлар¸ тарқалинглар¸ домга чиқсанглар бўлмайдими”¸ деб асабимизга тегиб кетишди. Бугун эрталаб ҳокимга телефон қилганимиздан кейин¸ қурувчилар ўрнига мелиса юборишди”¸ дейди 23 июнь куни Озодлик гаплашганлардан яна бири.\nСуҳбатдошларга кўра¸ махсус комиссия қарори билан яшашга яроқсиз деб топилган 28 та уйдан 8 таси уй эгаларини олдиндан огоҳлантирмай туриб бузиб ташланганидан бери¸ қолган уй эгалари¸ жазирама иссиқ ва узоқ масофага қарамай¸ ҳар кун эрталабдан ўз уйини “қоровуллаш”га қарор қилган.\nҲокимият вакилларининг “қарорсизлиги”дан чарчаган сардобаликлар¸ 23 июнь куни ўз уйларининг қандай аҳволда қолаëтгани акс этган яна бир видеотасвирни Озодликка жўнатди.\nУнда¸ уйсиз қолганларнинг одам яшаши учун ҳеч қандай шароит йўқ вазиятда экани яна бир бор ўз аксини топган.\n8 июнь куни Озодлик сардобаликлар видеомурожаатини эълон қилгани ортидан Сардоба туман ҳокими Абдуазим Хидиров уйи бузилишга берилган 28 та коттеж эгаси билан яна бир бор учрашиб¸ ўзининг “хушхабар” олиб келганини билдирган эди.\n12 июнь кунги қисқа учрашувнинг Озодликка юборилган аудиоëзувида ҳоким:\n- Яхши хушхабар. Кеча кечқурун биз вилоятдагилар билан бу ерга келиб¸ бирма-бир кўриб ҳаммасини, шундай тўхтамга келдик. Хуллас¸ бузамиз ҳаммасини. Бузиб ўрнидан янги қурадиган бўлдик. Жойидан янги уй қурадиган бўлдик. Булар ҳозир лойиҳачиларни бугун чақирди вилоятга. Ўтириб ҳисоб-китобини қиляпти ҳаммасининг. Пулини¸ бошқасини¸ проектини ҳаммасини келишяпти. Деворини ғиштдан қиладими¸ панель қиладими¸ нима қилади. Хулласкалом¸ лойиҳасини бугун тугатиб¸ планимиз бўйича¸ эртага келиб¸ сизларга эълон қилишимиз керак. Хуллас¸ яхши хабар¸ кўнгилни хотиржам қилинглар. Бу ерда ўтирмасдан¸ бориб ишларингизни қилинглар, дейди.\nБу гапга тўпланганлар “яшанг ҳоким бова... раҳмат¸ халқ томонида турганингиз учун сизга”¸ дейди қарсаклар билан хурсанд бўлиб.\nУчрашув охирида ҳоким 28 уй эгасига¸ масалага “эрта-индин конкрет нуқта қўйилиши"ни ваъда қилиб хайрлашади.\nМасалага 12 июндан бери нега “конкретний нуқта” қўйилмади?\nОзодлик 23 июнь куни бу саволга жавоб топиш мақсадида Сардоба туман ҳокими¸ унинг қурилиш ишлари бўйича ўринбосари мобиль телефонларига бир неча бор қўнғироқ қилди¸ аммо на ҳоким ва на унинг ўринбосари қўнғироққа жавоб берди.\nСирдарë вилоят ҳокимлигининг "Дўстлик" МФЙдаги 28 та уй эгаси билан бораëтган сўзлашувлар жараëнида бевосита қатнашаëтган мулозими¸ улар талаби устида туман¸ вилоят ва республика даражасидаги раҳбарлар ишлаëтганини билдирди\n“Биз махсус ташкилотларни олиб келтириб¸ ўргантирдик. Конструкторларни¸ “Қишлоққурилишлойиҳа” мутахассисларини опкелиб¸ уйларнинг эксплуатацияга яроқли-яроқсизлигини ўргандик. Ҳақиқатан¸ 28 та уй яроқсиз чиқди. Буларнинг талаби билан ишлаяпмиз. Муаммоларни етқизганмиз¸ раҳбарларимиз ишлаяпти. Ўзлари билан ҳам ҳамма раҳбар гаплашди. Буларга бунча одам ҳар кун йиғилманглар¸уйларингизни бузмаймиз¸ деяпмиз. Лекин уйимизни бузиб ташлаш хавфи бор¸ деб ҳаммаси ўтирибди”¸ деди вилоят ҳокимлиги мулозими.\nУй эгаларининг тоқати айнан ана шу “турли даражадаги раҳбарларнинг қуруқ ваъдаларидан тоқ бўлгани”ни эшитган бу мулозим¸ Сардоба туман ҳокими айтган “масалага конкрет нуқта қўйиш”нинг анча қийин жараëн эканини эътироф қилди.\n- Ҳозир уларга айтилган фикр разработка бўляпти. Керакли ташкилотлар ишлаяпти¸ лойиҳаси билан¸ электр¸ сув¸ канализацияси билан. 28 та дегани¸ спальний уйлардан 14 та қурилиши керак¸ дегани. Индивидуальний¸ алоҳида проект. Проектларни кўрсатдик¸ мана¸ мана шунақа бўлади¸ деб. Кўз олдига келтирсин¸ деган маънода. 28 та уй озгина суммага битадиган уй эмас. Уларнинг иккитаси битта уй ҳисобланади¸ уларнинг ҳар бир 599 миллион суммага чиққан. Ҳозир шунинг разработкаси бўляпти. Қарор устида Тошкентдаги раҳбарлар¸ вилоят¸ туман бирга ишлаяпти.\nСардоба туман "Дўстлик" МФЙ да яшашга яроқсиз деб топилган 28 та уй эгасига ҳокимлик вакиллари мана шу лойиҳани тақдим қилиб¸ қурилажак уйларнинг шу шаклда бўлажагини ваъда қилган.\nСирдарë вилоят ҳокимлиги масъули¸ бу “иш жараëни”нинг қачон битказилиши¸ Сардоба сув омборидаги техноген фалокат оқибатида уйи яроқсиз бўлиб қолганларнинг яна қачонгача ҳар хил коллеж ва бошқа яшашга мослашмаган жойларда қолиши ҳақида аниқ гап айта олмаслигини билдирди.\n“Ҳафта охирига қадар ҳал бўлса керак”¸ деди бу мулозим.\nУчинчи ҳафтадирки¸ ўз сўровлари бўйича қарорнинг “эрта-индин чиқиши” ҳақидаги ваъдалардан чарчаган Дўстлик МФЙ даги 28 та коттеж эгаси¸ қўлларига аниқ ҳужжат берилмагунча¸ уйларини қоровуллашда давом этажакларини айтади.\n- Эртага деяпти¸ эртага келяпмиз. Индинга деяпти, индинга келяпмиз. Яна ҳозир уч кун муҳлат сўрашди. Ҳар куни ҳар тарафдан келяпмиз. Гулистон¸ Пахтакор¸ Жиззахдан келяпмиз. Биров коллежда яшаяпти¸ биров квартирада. Битта қўшнимиз аварийний уйда 6 та боласи билан яшаяпти¸ на сув¸ на электр на газ бор. Молим қаровсиз қолмасин¸ деб ўтирибди ана шундай оғир шароитда. Бола-чақасини мактаб¸ боғчада давлат боқяпти¸ боқмайди эмас. Сув тошқиндан омон қолган мол-ҳолини боқиши керак¸ тирикчилиги шу. 18 июлга қизини тўйи белгиланган¸ бирорта қариндошникидан чиқараман¸ деб ўтирибди. Сув босган бошқа уйлар мана таъмирдан чиқти¸ лекин бизнинг уйлар ҳалиям хароба аҳволда турибди¸ бу бўйича ҳали қарор ҳам олинмади. Ëз бирпасда тугаб¸ қиш бошланса¸ қачонгача бунақа кўчманчи бўлиб яшаймиз. Ҳеч ким домга кўчишга кўнмайди. Талабимиздан қайтмаймиз¸ дейди Озодлик билан гаплашган уй эгалари.\n1 май куни Сирдарë вилоятидаги Сардоба сув омбори тўғонининг бузилиши ортидан Сардоба, Оқолтин ва Мирзаобод туманларида¸ расмий ҳисоб-китобга кўра¸ 2 570 та уй-ҳовли, 76 та кўп қаватли уй яроқсиз ҳолга келган¸ 1781 ҳовли, 52 та кўп қаватли турар жой қисман зарарланган. Махсус комиссия қарори билан уйи бузилган ëки шикастланган аҳоли учун 3 та массивда жами 2 640 квартирали 66 та 5 қаватли уй қурилиши режалаштирилган.\n15 май куни Сардоба туманидаги “Дўстлик” маҳалласига борган президент Мирзиëев¸ ЎзАнинг ëзишича¸ бу ерда қуриладиган "1480 хонадондан иборат 37 та уй пойдеворига тамал тоши қўйган".\n"Дўстлик" маҳалласида бузиладиган 28 та коттеж эгаларига ана шу домлардаги 3 хонали квартирага чиқиш айтилган¸ аммо улар Сардоба сув омборини қурганлар хатоси билан яроқсиз ҳолга тушган уйлари ўрнида уй қурилишини талаб қилиб келмоқда.


22:42 / 23.04.2017\nФранциянинг собиқ иқтисодиёт вазири Эммануэль Макрон Франциядаги президентлик сайловларида 24 фоиз овоз тўплаб етакчилик қилмоқда. Қолган асосий номзодлар Марин Ле Пен, Франсуа Фийон ва Жан-Люк Меланшон 18 фоиздан 20 фоизгача овоз тўплашган, деб хабар бермоқда сайловчилар орасида ўтказилган сўровнома маълумотларига иқтибос келтирган ҳолда Бельгиянинг RTBF телерадиокомпанияси.\nТелеканалнинг таъкидлашича, сўровномалар бир нечта ижтимоий институтлар томонидан ўтказилган, бироқ уларнинг номлари келтирилмаган.\nФранцияда прогнозлар ва сайловчиларнинг сайлов участкаларидан чиқишларида улар орасида ўтказилган сўровномалар натижаларини овоз бериш якунланмагунча чоп этиш қонунан тақиқланган. Шу сабабли қўшни давлатлар, жумладан, Бельгия, Швейцария ва Германия ОАВ ўзлари олиб борган тадқиқот натижаларини чоп этадилар. Бироқ бу сўровномалардан олинган маълумотлар Францияда шубҳа остига қўйилади. Чунки амалиётнинг кўрсатишича, бундай маълумотлар баъзида нотўғри бўлиб чиққан.\nСайлов участкалари маҳаллий вақт билан соат 19.00да ёпилади, бироқ катта шаҳарларда овоз бериш 20.00гача давом этади. Шундан кейин сайлов натижалари ҳақида илк маълумотлар берила бошланади.\nФранцияликлар янги президентлари номини 7 майда, сайловларнинг 2- тури ўтказилгандан кейин била оладилар.


Олис қишлоқларнинг бирида ёши ўтиб қолган Собир ота деган одам яшарди. Отанинг икки келини бор эди-ю, аммо улардан сира кўнгли тўлмас эди.\nОтахон ҳар куни азонда турар, мол-ҳолларга қараб уйдаги бошқа юмушлар билан андармон бўлиб кун ўтказарди.\nЯхши ҳамки, отанинг бахтига қўшниси Қамар бобо бор. Ҳар сафар кўчада учратиб қолса ичидаги ҳамма дард-у ҳасратини унга тўкиб солади. Қамар бобо ҳам Собир отанинг дардларини тинглаб зерикмайди. Бир муддат ўйга толганча жим қолади-ю, кейин у ҳам ўзининг ҳасратларидан сўзлай бошлайди. Аслида, икки қария бир-бирининг уйида бир пиёла чой устида гурунлашиб ўтирса бўларди. Аммо Қамар бобонинг кампири чатоқ, ўлгудек зиқна. Собир отанинг эса келинлари... уникига Қамар бобо бир мартагина кириб кетганида тушмагур келинлари ортидан роса гап қилди. Қамар бобо бошқа уникига чиқмади.\nШу-шу икки қария фақат кўча бўйидаги тўнка ўриндиқда ўтириб олиб ҳасратлашади.\nМана ҳозир ҳам Собир ота Қамар бобони учратди-ю, дийдиёсини бошлади:\n–Эй қадрдоним! Вақт деганлари ёмон экан. Буни қаранг, бир пасда етмишни ҳам уриб қўйибмиз.\n–_Гапирманг, дўстим, гапирманг! Бизнинг давримиз ўтди! Кексайганда яқинларим орасида иззат-ҳурматда кўраман деганимда Худо бошимга мана шу кунларни солиб ўтирибди! Ўтган йили якка-ю ёлғиз фарзандимдан айрилдим! Бу ҳам етмаганидек келиним бизни ташлаб кетиб қолди. Кампирим ҳам асабидан айрилган, икки гапининг бирида менга зарда қилади. Эҳ, бу ҳаётга келиб бирон рўшнолик кўрганимни эслай олмайман дўстим!\n–_Нимасини айтасиз, мен ҳам шу икки келинимдан куйиб юрибман. Лоақал биттаси ўликмисан, тирикмисан демаса, ҳолимдан бир хабар олмаса! Эҳ, ўғилларим ҳам менга тескари, иккови ҳам хотинининг ёнини олади! Бу ҳам етмаганидек, бутун танам туни билан қақшаб чиқади. Шу ҳам яшашми, Қамаржон! Қариган чоғимда менга бу азоблар нега керак! Эҳ, иззат нафсинг поймол бўлмасин экан! Худо-ё, ундан кўра жонимни олиб қўя қолса нима қиларди!\n–_Пешонамиз шўр экан-да Собирбой, шўр экан! Бўлмаса, энди дунёга назар сола бошлаганимизда уруш деган балони кўрармидик. Энди бола бўлиб ўйнаймиз деганда очарчилик, қаҳатчиликларни кўрармидик. Ўқишга кирамиз деб шаҳарга бориб хору зор бўлиб қайтиб келармидик. Кексайиб кучдан қолганимизда мана шу қора кунларни кўрармидик! Э, Худойим, бизни мана шу тинч, тўқ замонларда яратмайдими? Мана анави Набини қаранг, тушмагур ҳали жуда ёш! Худо ҳам ишини юриштириб унга обрў бериб қўйган. Мана яқинда уйланди. Хотини ҳам ҳурлиқо! Бу ҳам етмаганидек данғиллама уй солди! Мана буни ҳақиқий ҳаёт деса бўлади дўстим! Биз эса... гоҳида бошқаларнинг тотли ҳаётини кўрганимда ўзимнинг аччиқ қисматимни ўйлаб ич-ичимдан йиғлагим келади!\n–_Ҳаёт шу экан-да! Бахтга етганлар бор, етмаганлар бор! Биз бечоралар эса ўлгунимизча шу аҳволда қолиб кетамиз! Ҳали беш кунлигимиз борми, йўқми...\nШу чоқ уларнинг ёнидан югурганча Мамараимнинг ўғли ўтиб қолди. Йигитча қарияларни кўрди-да ҳаллослаб бориб дудуқланиб қолди.\n–_Ҳай, Мамараимнинг ўғлимисан? Намунча ҳаллосламасанг? Тинчликми ўзи? – деди чоллар бир овоздан.\nЙигитча бир муддат гапиролмай жим қолди. Аммо кейин қалтираб аста гап бошлади:\n–_Наби....Наби акам... автоҳалокатда вафот этибди!..\nБу хабарни эшитиб Собир ота ҳам, Қамар бобо ҳам бир муддат чуқур ўйга толдилар. Бир оз жим ўтирдилар-да, кейин уй-уйларига кириб кетишди...\nЎша тонгда бомдод намозига масжидга чиққан одамлар ўз сафида Қамар бобо ва Собир отани ҳам кўрдилар.\nДругие материалы в этой категории: « “Муаззинеки, ҳақ ибодатиға нидо қилғай, жон анга фидо!”\tҚуръони каримда жаннат даражаларининг номлари »


Uzbekistan Airways самолёти Домодедовога фавқулодда қўнди. Бортда бомба борлиги ҳақида хабар берилган\n20:39 / 11.04.2022\nМинскдан Тошкентга учган ҳаво кемаси портлаш хавфи остида экани тўғрисида аноним хабар келиб тушган. Текширувда давомида бу хабар тасдиғини топмаган.\nUzbekistan Airways’нинг Беларус пойтахти Минскдан Тошкентга учган Airbus A-320 русумли самолёти борт «миналаштирилгани» тўғрисидаги аноним хабардан сўнг Москвадаги Домодедово аэропортига қўнди. Бу ҳақда ўз манбаларига таяниб ТАСС хабар берди.\n«Минскдан Тошкентга қатновни амалга ошираётган Airbus A-320 ҳаво кемаси портлаш хавфи остида эканлиги тўғрисида аноним хабар келиб тушди. Шу муносабат билан самолёт командири Домодедово аэропортига қўнишни амалга оширди», деган агентлик суҳбатдоши.\nUzbekistan Airways матбуот хизмати вакили Камола Икромованинг Kun.uz’га маълум қилишича, айни пайтда самолёт тўлиқ текширувдан ўтказилган. Хабар тасдиғини топмаган. Бортида 104 нафар йўловчи бўлган самолёт тез орада Тошкентга парвозни давом эттиради.\nШу йилнинг январ ойида Uzbekistan Airways самолёти Минск аэропортида учиш-қўниш йўлагидан чиқиб кетгани хабар қилинганди.\nЎшанда воқеага кучли қор ва бўрон сабаб бўлгани айтилган.\n08:00 / 12.05.2022\nUzbekistan Airways экспресс авиаташувлар оддий парвозлардан нимаси билан фарқланишини маълум қилди\n07:33 / 04.05.2022\nUzbekistan Airways Исроилга киришда янги қоидалар ўрнатилганини маълум қилди\n10:14 / 30.04.2022\n«Uzbekistan Airways» вилоятлараро қўшимча авиақатновларни амалга оширади


ПСА(PSA) / Урология / IntraMed тиббиёт маркази\nБош саҳифа Хизматлар Урология ПСА(PSA)\nПСA қон тести - бу эркак қонидаги простата ўзига хос антижени (ПСA) миқдорини ўлчайдиган лаборатория қон текшируви. ПСA простата бези томонидан еркак танасида ишлаб чиқариладиган оқсилдир. Еркак қонида кўтарилган ПСA простата безининг анормал функциясини кўрсатади ва еркак учун биринчи "қўнғироқ" бўлиши керак. ПСA кўтарилганда, бу безда саратон ўсимтаси мавжудлигини кўрсатиши шарт эмас, бу простатадаги ҳар қандай яллиғланиш жараёнларини ҳам кўрсатиши мумкин.\nКасалликнинг бошида ПСA даражасининг ошиши простата ҳужайраларининг дисфункцияси ва қон томирларининг ўтказувчанлигини ошириш натижасида юзага келади, бу эса простата ҳужайраларидан ўзига хос моддаларни ҳужайрадан ташқари муҳитга чиқаришни рағбатлантиради. Ўсимта ҳужайраларининг ўзи простата хос антиженини оддий тўқималарга қараганда камроқ миқдорда синтез қилади. Шундай қилиб, бу тест простата тўқималари учун жуда хосдир, лекин простата ўсмалари учун емас. Бироқ, ўсимта ҳужайраларининг умумий массасининг ортиши билан уларнинг простата ўзига хос антиженини ишлаб чиқаришдаги улуши ҳам ортиб, лаборатория таҳлиллари натижаларига таъсир қилади.\nҚонда ПСA даражаси қанчалик юқори бўлса, простата безидаги малигн жараённинг мавжудлиги ҳақида шунчалик ишончли гапириш мумкин. Aммо, агар умумий ПСA бироз кўтарилган бўлса, ташхиснинг ишончлилиги шубҳали, чунки простата безининг бошқа касалликлари, масалан, яхши гипертрофия ёки простатит билан бир хил натижага еришиш мумкин.\nНатижа қийматларини таҳлил қилиш\nМалумот қийматлари: 0 - 4 нг/мл.\nУмумий ПСA миқдори простата касаллиги билан боғлиқ бўлмаган айрим шароитларда, шунингдек, бир қатор патологик шароитларда ўртача даражада ошиши мумкин. Унинг даражасининг кўтарилиш даражаси простата касаллигининг оғирлигига тўғридан-тўғри пропорционалдир. Кам умумий ПСA простата касаллиги ёки даволаш муваффақиятининг паст хавфини кўрсатади.\nУмумий ПСA даражасининг ошиши сабаблари:\nпростата массасининг нисбий ортиши,\nтадқиқотдан 24 соат олдин простата массажи / велоспорти / еякуляция,\nсийдик йўлларининг инфекцияси / яллиғланиши,\nКам умумий ПСA сабаблари:\nпростата касалликларини ривожланиш хавфи паст;\nпростата касалликларини муваффақиятли даволаш.\nСалбий тест натижаси простата касаллигини истисно етмайди.\nТурли лабораториялар турли хил таҳлил усулларини қўллаши мумкин, шунинг учун натижалар ҳар доим ҳам бир хил емас. Шу муносабат билан такрорий синовларни дастлабки тадқиқот ўтказилган лабораторияда ўтказиш тавсия етилади.\nЧекланган қиймат (нг/мл)\nУмумий простата ўзига хос антижени простата аденомаси, ўткир касалликлар, сийдик йўлларида инфекциялар ва сурункали яллиғланиш жараёнлари билан бироз ортиши мумкин. ПСA тести простата саратонини тасдиқлаш ёки рад этишда енг самарали ҳисобланади.\nПСA таҳлили простата саратони ташхиси ва даволашда жуда муҳимдир.\nAгар саратон эрта босқичларда аниқланса, замонавий даволаш жуда самарали бўлиши мумкин. Шу муносабат билан, 45 ёшдан ошган барча эркаклар мунтазам равишда ушбу тестдан ўтишлари керак.


Ислом Каримовнинг айтишича, “Ўзбекистон Афғонистон билан алоқалари ва ҳамкорлигини фақатгина икки томонлама асосда ташкил қилиш, афғон халқи танлаган ҳукуматни қўллаб-қувватлаш сиёсатини” танлайди.\nИслом Каримов: "Афғонистонда қарама-қаршиликлар авж олади"\nПрезидент ўз нутқи чоғида Афғонистондаги нобарқарор вазият минтақа давлатлари хавфсизлигига таҳдид эканини таъкидлаган ҳолда, мазкур мамлакатдаги “инқирозни бартараф этишнинг ягона йўли-сиёсий йўл экани”ни айтди.\nИслом Каримов Афғонистондан АҚШ ва Европа давлатлари ҳарбийларининг чиқарилиши “Афғонистонда янги қарама-қаршиликнинг авж олишига, турли миллат ва элатлар ўртасидаги зиддият ва тортишувларни янада кучайтиришга олиб келиши мумкин”лигини алоҳида таъкидлади.\nМана шундай вазиятда Ўзбекистон Афғонистондаги воқеалар ривожини “ички ишларга аралашмаган ҳолда” четдан кузатиб туриш орқали ўз хафсизлигини таъминлай оладими?\nСиёсатшунослар: Минтақада "фитналар" кўпайиши мумкин\nСўнгги кунларда бу масала россиялик сиёсатшунослар кенг муҳокама қилаётган мавзулардан бирига айланмоқда. Жумладан, Россия Ислом қўмитаси раиси, таниқли сиёсий арбоб Гейдар Жамал рус матбуотига берган суҳбатида Афғонистондан АҚШ ва аксилтеррор коалицияси қўшинларининг чиқарилиши Покистон, Ўзбекистон ва Озарбайжонда турли фитначилик ҳаракатлари учун омил бўлади, деб ҳисоблайди.\nСиёсатшунослар фикрича, Гейдар Жамал айтиб ўтган “фитналар” “Марказий Осиё минтақасида, жумладан, Ўзбекистон ҳудудида радикал гуруҳларнинг фаоллашуви, диний вазият нисбатан эркин бўлган минтақа давлатларида эса Толибон ғояларини қўллаб-қувватловчи исломий партияларнинг ташкил этилиши”дан иборат бўлиши мумкин.\nРоссиялик афғоншунос Петр Гончаров минтақа мамлакатлари хафсизлигига Афғонистондаги жангари гуруҳларнинг таҳдиди сезиларли даражада бўлмаслигини айтади. Унинг айтишича, яқин кунларда Афғонистон парламенти- Лойи жирға АҚШ билан стратегик ҳамкорлик тўғрисидаги шартномани муҳокама қилади. Мазкур шартномада Афғонистон ҳудудида 2014 йилдан сўнг ҳам АҚШ базаларини жойлаштириш назарда тутилади.\n- Афғонистон президенти йиғинлардан бирида АҚШ базаларининг зарурлиги ҳақида гапирар экан, Кобул базалар жойлаштирилишига рухсат берса қўшни давлатлар билан муаммолар пайдо бўлишини очиқ айтди. Бу давлатлар Эрон, Покистон ва Хитойдир. Кобул Марказий Осиё мамлакатларини АҚШ базалари уларнинг хафсизлигига ҳеч қандай таҳдид қилмаслигига, аксинча, базалар минтақа хафсизлиги учун керак эканига ишонтира олади, -деди Петр Гончаров.\nАҚШ вазиятдан фойдаланиши мумкин\nАйни пайтда АҚШ Россиянинг Марказий Осиёга таъсирини сусайтириш ва минтақанинг Хитой ҳамда Эрон таъсир доирасига кириб қолмаслиги учун Афғонистондаги вазиятдан фойдаланиши ҳам айтилмоқда. Бу иш АҚШ ҳарбий базаларини Ўзбекистон ҳудудида жойлаштириш орқали амалга оширилиши мумкин.\n“Дойче велле” радиосининг 9 май куни хабар беришича, Афғонистоннинг Туркманистон билан чегарадош Фарёб вилоятида Ўзбекистон исломий ҳаракати жангарилари билан афғон ҳукумат кучлари ўртасида жанглар бўлиб ўтмоқда. Фарёб полицияси раҳбари Набижон Мулахолнинг айтишича, жанглар уч туманда бўлиб ўтаяпти ва жангарилар бир неча қишлоқ устидан назоратни ўз қўлига олган.\nМазкур маълумот Ўзбекистон исломий ҳаракати Ўзбекистон атрофида ҳалқа ташкил қилишга уринаётган бўлиши мумкин, деган таҳминларга сабаб бўлаяпти. Чунки бу жангари ташкилотнинг Тожикистон ва Қирғизистонда ўз яширин ячейкалари мавжудлиги айтилиб келинади.\nМана шу вазият инобатга олинса, Ўзбекистон ҳукумати “Афғонистоннинг ички ишларига аралашмаслик ва Афғонистонга қарши қаратилган турли ҳарбий-сиёсий бирлашмаларда қатнашмаслик сиёсатини олиб бориши” ҳақидаги баёнотларга қарамай, ўз ҳудудида АҚШ ҳарбий базаларини жойлаштириш масаласида музокаралар олиб бориши мумкин.\nЎзбекистон Афғонистон ички ишларига аралашмайди...


Футзал: Ўзбекистон Осиё чемпионати ярим финалида Эрон билан тўқнашади\n06 июл 2022, Тошкент вақти: 23:29\nФутзал бўйича Ўзбекистон терма жамоаси Вьетнамда ўтаётган Осиё чемпионати чорак финалида Ливан жамоасини 6:2 ҳисобида мағлуб этди.\nЯрим финал учрашуви 8 май куни бўлиб ўтади ва унда ўзбекистонлик футзалчилар Эрон терма жамоаси билан беллашадилар. Ўйин Тошкент вақти билан 18:30да бошланади\n- Эрон Осиёдаги энг кучли жамоалардан бири ва унга қарши ўйин жуда қийин кечади. Бироқ биз ғалаба учун қўлдан келганича ҳаракат қиламиз. Бу биз учун чемпионатдаги энг оғир ўйин бўлади, - деди Ўзбекистон терма жамоаси бош мураббийи Баҳодир Аҳмедов.\nФутзал бўйича Эрон терма жамоаси 1999 йилдан бери ўтказиб келинадиган Осиё чемпионатида жами 10 марта ғалаба қозонган. Ўзбекистон футзалчилари эса қитъа биринчилигида 3 марта иккинчи ўрин, 2 марта учинчи ўринни эгаллаганлар.


Уйингизда кутубхона борми? – Jurnalist\nR S2019-08-12T11:50:12+00:001 Iyul, 2019|Ҳафта мақоласи|\nБугунги ёшларимизнинг маънавияти, маданияти ҳақида сўз кетса, очиқ гап, ҳижолатпазликдан андак қизариб-бўзариб олишга тўғри келади. Сабаби сир эмас. Уларнинг аксарияти жамоат жойда ўзини тутишни, муомала маданиятини билмайди. Енгил-елпи кун кечириш, сохтагарчилик фазилатга айланиб улгурди. Хўш, бундай ёшларни муқаррар маънавий таназзулдан қандай қутқариш мумкин?\nАввало, ёшларда китобга меҳр, ўқишга чанқоқлик уйғотиш зарур. Бу фикр, албатта, неча-неча бор қайта-қайта ўртага ташланган, шу сабабдан ҳам кўпларнинг энсасини қотириши турган гап. Лекин, начора, маънавий ҳалокатдан бизни фақатгина китоблар қутқара олади, хоҳласак-хоҳламасак-да, барибир яна шу фикр пойига бош қўяверамиз.\nКитоб хаёлотимизни бойитади, туйғуларимизни ўстиради, билимимизни оширади. «Китоб ўқимаганнинг куни ўтмайдими?», «Фалончи тузукроқ мактаб кўрмаган бўлса-да, қўлида жарақ-жарақ пул ўйнайди», деган «ақилли» гап-сўзларни кўп эшитамиз. Бироқ ўша тахлам-тахлам пулларни санаб, ҳузурланиш учун ҳам қандайдир савия керак! Юксак савия эса китоб ўқиш орқалигина бўлади. Бундан ташқари, кўриб ёки эшитиб, ҳидлаб ёки силаб ҳузурланиш ҳам ҳис-туйғулар ишидир. Ҳис-туйғуга бой одамнинг ҳузурланиши (азобланиши ҳам!) неча чандон ортиқ бўлади. Ҳис-туйғулар эса, таъкидлаганимиздек, китоб ўқиш орқалигина ўстирилади.\nМаҳалламизда бир қиз бозорда гул сотади. Юзлари кўпчиган хамирдай, бўйи басти бақ-бақалоқ. Ўша бир куни бизникига чиқиб, узо-оқ чайналиб, ўқиш учун китоб сўради. Мен ҳайрон қолдим. Чунки у китоб кўтарганни кўрса «ўқимишли», дея киноя билан куладиган, дунёда пулнинг қудратидан бошқасини тан олмайдиган қиз эди. Қолаверса, китоб ўқиш учун саводи нечоғлик эканини ҳам билмасдим.\n— Нима учун китобга қизиқиб қолдингиз? — сўрадим ундан.\nМаҳалладош қиз гоҳ ерга, гоҳ осмонга қараб, минг бир хижолат ичида аранг «керак-да» деб қўйди. Сезиб турибман, у ўз фикрини айтмоқчи-ю бироқ эвини келтиролмай овора. (Худди шу ҳол ҳам китоб ўқимаганликнинг асорати). Мен ўша куни қизнинг савиясига мосроқ китоб топиб бериш учун хўб қийналдим. Охири «Чолиқуши» романини топиб берганим ҳамон эсимда.\nЎшанда қўшни қиз бир йилча муддат мендан китоблар олиб турди. Лекин кейинчалик китоб сўраб келмайдиган бўлди. Биз яқинда ногоҳ учрашиб хийла вақт суҳбатлашиб қолдик.\n— Ўшанда нима учун китоб сўраб чиққанимни айтайми? — деди у.\n— Ҳа, ўшанда уялиб гапирмаган эдингиз.\n— Биласизми, — деди қиз ўйчан, — мен бозорда беш-олти йилдан бери гул сотаман. Тўғриси, гулларимни асосан рус тилида сўзловчилар олади. Олганда ҳам аллақандай меҳр билан кўзлари ёниб, гулларга термулишади. Ўзларича нималардир деб пичирлашади. Мен уларни узо-оқ кузатдим. Охири, миямда саволлар ғужғон ўйнай бошлади: гўзаллик нима? Хўш, гулнинг жозибаси нимада? Нега анови нодонлар мунча кўп гул сотиб олишади. Ахир, шу гулга бозордан бир дунё егулик харид қилса бўлади-ку? Бу гул деганлари уч-тўрт кундан сўнг сўлиб қолади, уни на еб бўлади, на кийиб… Хуллас, ўйлай-ўйлай барча саволларимга китоб ўқиб жавоб топишга қарор қилдим.\n— Топдингизми? — сўрадим.\n— Ҳа, — деди қўшним кулиб, — ҳатто керагидан ортиқ…\n— Нега кейинги пайтлар китоб сўраб чиқмаяпсиз?\n— Вў-ўй, сизни қаранг-га, — деди қиз ажабланганнамо, — ҳозир ўзимнинг шахсий кутубхонам бор. Агар бирор китоб керак бўлиб қолса, ҳеч тортинмай чиқаверинг…\nҲа, сотувчи қиз буткул ўзгарганди. У китоб билан сирдош бўлиб тамом бошқача инсонга айланганди. Лекин китоблар унинг гул савдосига зиён-заҳмат етказмади, бадном қилмади. Аксинча…\nИлгари қизнинг бозордаги эркакларга монанд бақир-чақирини бутун маҳалла эшитарди. Устидаги кийимлари қимматбаҳо бўлса-да, алланечук иркитроқ кўринар, ўтган-қайтганнинг Қашини қўзғарди. Энди эса… муомаласида, ўзини тутишида қандайдир жозиба пайдо бўлганди, юз-кўзларида сирли, ёрқин хаёллар кезиниб қолганди. Бунинг барчаси қизга чинакам, шарқона латофат баҚишларди.\nХўш, болаларда қандай қилиб китобга меҳр уйғотиш мумкин? Қандай қилиб уларни худди компьютер ўйинларига қизиққандек, китобга қизиқтириш мумкин? Аввало, уйда китобхон учун муҳит бўлиши керак. Ҳар бир оиланинг ўз кутубхонаси бўлиши зарур. Зеро, болада энг илгари уйдаги муҳитга, уй жиҳозларига қизиқиш уйғонади. Бола ота-онасига тақлид қила бошлайди. Ана шундай пайтда болаларни китобхонликка осонгина мойиллаштирса бўлади. (Бунинг учун, албатта, ота-онанинг ўзлари ҳам китобхон бўлмоғи керак).\nҲозирги пайтда аксарият оилалар уй мебелларини қимматбаҳо идиш-товоқлар билан безашга ружу қўйган. Ахир, китоблар билан ҳам чиройли безаш имконлари бор-ку? Ана шу йўл билан ҳам шахсий кутубхона ташкил этиш мумкин. Хўш, шахсий кутубхона ташкил этишда нималарга аҳамият бериш жоиз? Менимча, аввало, китоблар ранг-баранг (бадиий, илмий, фалсафий, диний) йиғилса, мақсадга мувофиқ бўлади. Болаларнинг ёшига мос, содда, ранг-баранг суратли китоблар жавоннинг пастроқ, яъни жажжиларимизнинг қўли етадиган, қизиқиш уйғонган пайти, ҳеч қурса, варақлаб кўриш имкони бўладиган қаторга терилиши керак.\nБиз узоқ тарихимизга назар ташласак-да, олис аждодларимиз шахсий кутубхоналарга катта аҳамият берганини кузатамиз. Мисол тариқасида, ҳассос шоиримиз Абдулла Ориповнинг «Ҳаким ва ажал» достонини бир эслайлик. Ўша достонда ёш табиб шахсий кутубхонаси бўлишни орзу қилади. Табибнинг катта бир хизматидан сўнг Бухоро ҳукмдори унга бўйи баробар зар бермайди, аксинча, ўз шахсий кутубхонасидан фойдаланишга рухсат этади, шу ҳукмдорнинг тахтига талабгор ёш зодагон йигит эса табибни бадном қилиб, Бухородан ҳайдатиш учун айнан, кутубхонага ўт қўйишни танлайди. Ваҳоланки, у табибга тухмат қилиш учун бошқа ҳар ҳандай жиноятга қодир эди. Демак, бу тахтпараст ҳам ҳеч бир нарса ёнган кутубхона ўрнини босмаслигини яхши англаб етган.\nҲа, тарихдан, бобо-момолар ҳаётидан маънавиятимизни қадрлашга, хусусан, кутубхоналар яратишга доир кўплаб мисоллар келтириш мумкин. Бироқ аждодлар билан фахрланишгина бизга буюк келажакни яратиб беролмайди. Келажакни маънавияти баркамол бугунги авлод яратади. Баркамол маънавиятни китоб, кутубхона яратиши шубҳасиздир.\n«Ҳайп» хўрликнинг авжи. Жамият қачон тузалишни бошлайди?\nҚўлимиздаги хатар ёхуд ижтимоий тармоқларга қарамлик нималарга олиб келади?\nЎйинми бу ёки ғирромлик?!\nМақсад фарзандлар бахтими ёхуд…\nЖурналист у қандай бўлиши дуруст?\n“Ватан шарафи учун”\n“Овози Самарқанд” газетаси 30 ёшда\nYanvar 2020 (45)


04 август 2020, Тошкент вақти: 09:51\nБу ҳақда Озодликка агентликнинг касалга чалинган ходимлари хабар қилди. Озодлик касалхонага ётқизилган ходимлардан тўрт нафари билан гаплашди. Улар Covid-19 га чалинганини тасдиқлади.\nРеспублика ихтисослашган терапия ва тиббий реабилитация илмий-амалий тиббиёт маркази (Семашко) масъули ҳам Агентликнинг Covid-19 аниқланган ходимлари даволаниш учун марказга олиб келинаётганини тасдиқлади.\nАгентлик матбуот хизмати раҳбари бу маълумотни инкор қилди. Унинг айтишича, ходимлар уйидан ишламоқда.\nЎзбекистон Соғлиқни сақлаш вазирлиги ҳузуридаги санитария-эпидемиологик осойишталик агентлигининг Озодликка боғланган ходими идорадаги ўнлаб ҳамкасби Covid-19 ташхиси билан касалхонага ётқизилганини хабар қилди:\n“Агентликнинг Марказий аппаратидан жуда кўпчилик Covid-19 ташхиси билан Семашко касалхонасига ётқизилди. Семашко Covid-19 тасдиқланган беморлар учун касалхонага айлантирилган. Идорада хаос, бошқарув аппаратида деярли ҳеч ким қолмаган. Ҳаммаси касалхонада”.\nХавфсизлигини ўйлаб исмини очиқламасликни сўраган агентлик ходими ўз ҳисоб-китобларига таяниб, иддао қилишича, бир неча ўн ҳамкасби касалхонага ётқизилган:\n“Бу рақам ҳар куни ошяпти. Кечанинг ўзида 4 киши касалхонага ётди. Агентлик тўла ишламаётганига 10 кундан ошди. Марказий аппарат ёпиқ десам ҳам бўлади. Де факто агентликда 6 киши қолган. Улар ҳам чемодан кайфиятида”.\nАгентликнинг матбуот хизмати раҳбари Муҳаммаджон Бозоров Озодлик билан суҳбатда идора ходимларида ёппасига Covid-19 аниқлангани ҳақидаги хабарни инкор қилди.\nАйни пайтда Озодлик агентликнинг Covid-19 ташхиси билан касалхона (Семашко)га ётқизилган ўндан зиёд ходимининг исм-фамилияси ва телефон рақамини аниқлашга муваффақ бўлди. Озодлик мухбири улардан тўрт нафари билан телефон орқали боғланганида, тўртталаси ҳам Covid-19 ташхиси билан касалхонага ётқизилганини тасдиқлади.\nОзодлик Республика ихтисослашган терапия ва тиббий реабилитация илмий-амалий тиббиёт маркази масъули Агентликнинг касаллик аниқланган ходимлари даволаниш учун марказга олиб келинганини тасдиқлади:\n“СЭСдан келганлар бизда. Лекин аниқ сонини ҳозир сизга айта олмайман. Бунинг учун дафтарга қарашим керак”\nP.S. Мақола эълон қилиниши олдидан санитария-эпидемиологик осойишталик агентлиги ходимларидан қўшимча хабар келди: Семашкода ётган агентлик ходимларидан 28 нафарининг аҳволи ўртача оғирликда бўлгани учун касалхонада қолади, бошқалари эса уй шароитида даволанишга ўтказиляпти.


Samsung'нинг сувдан ҳимояланган Galaxy A (2017) смартфонлари январь ойида сотувга чиқади\n18:05 / 20.12.2016\nSamsung компанияси CES-2017 кўргазмасида ўзининг янги Galaxy A3/A5/A7 смартфонларини тақдим этади. Улар январь ойининг ўрталарида сотувга чиқади. Бу ҳақида Roland Quandt инсайдери хабар берди.\nЭрондаги ёпиқ тақдимотда Samsung Galaxy A (2017) смартфонларининг янги қатори намойиш этилди. Янги смартфонлар флагман моделларнинг кўплаб функциялари ва имкониятларини ўзлаштирган. Телефонлар Always On Display технологиясини қўллаб-қувватлайди - қурилма блокланган ҳолатида унинг экранида вақт ва хабарлар акс этади. Улар шунингдек IP68 стандарти бўйича сувдан ҳимояланган ва USB Type-C портига эга.\nGalaxy A3, A5 ва A7 қурилмаларининг аккумулятор сиғими 3000, 3300 ва 3500 мАч. Бундан ташқари, "тўнғич" моделларнинг камералари 16 мегапикселли эканлиги ҳам маълум қилинди. Телефонларнинг қолган хусусиятлари ошкор этилмади.\nИнсайдер маълумотларига кўра, смартфонлар Ғарбий Европада январь ойининг ўрталарида сотувга чиқади. Galaxy A3 нархи - 350 евро, Galaxy A5 нархи — 450 евро. "Тўнғич" A7 моделининг баҳоси ҳозирча номаълум.\nSamsung тақдимот Galaxy A (2017)


Ҳар бир тилнинг ўз ўрни бор | "Адолат" СДП\nҲар бир тилнинг ўз ўрни бор\nТуманимиз марказида таниқли ўзбек маърифатпарвари Исҳоқхон тўра Ибратнинг ёдгорлик мажмуаси қад кўтарган. Бу алломанинг Ватанимиз учун қандай хизматлар қилгани бугунги кунда кўпчиликка маълум. У айниқса, халқимиз орасида хорижий тилларни ўрганишни кенг тарғиб қилган. Ўзи очган мактабларда сабоқ берган. Олти тилли луғат ҳам тузган.\nМаърифатпарвар устозимиз инглизча, арабча, форсча, туркча қатори русчани ҳам пухта билган. Шу туфайли ўтган аср бошларида Фарғона водийсида биринчи ҳисобланган босмахона ускуналарини Россиянинг Оренбург шаҳридан олиб келган. Алломанинг мақолалари “Туркестанские ведомости” газетасида ҳам босилиб турган. У рус тилидаги адабиётларни, газеталарни мутолаа қилган.\nЯқинда ижтимоий тармоқларда Ўзбекистон халқ таълими вазирининг мактабларда рус тилини ўқитишни яхшилаш юзасидан фикр билдирганидан хабардор бўлдим. Чиндан ҳам бу масала анчадан бери етилиб келаётган эди. Чунки кейинги йилларда қатор фанларни, жумладан, хорижий тилларни ўқитишни яхшилаш юзасидан тадбирлар белгиланди. Аммо рус тили бўйича шундай муаммолар кўриб чиқилмади.\nҲолбуки, айни пайтда рус тилида таълим йўлга қўйилган мактаблар сони оз эмас. Аммо аксарият жойларда у фақат бошланғич синфларни қамраб олган. Сабаби – математика, физика, кимё ва бошқа фанлардан юқори синфларда дарс берадиган ўқитувчилар етишмайди Бу соҳадаги мутахассисларни кўпайтириш чорасини кўриш лозим. Яна бир муаммо – ўзбек мактабларида ишлайдиган рус тили ўқитувчиларининг малакасини ошириш билан боғлиқ. Бу ишни мунтазам асосда йўлга қўйиш даркор.\nБу фикрларни айтишдан мақсад – Россия Федерацияси мамлакатимизнинг савдо-иқтисодий соҳадаги етакчи ҳамкорларидан ҳисобланади. Икки давлат ўртасидаги алоқалар тобора мустаҳкамланиб бормоқда. Россияда ўқийдиган ва ишлайдиган ҳамюртларимиз кўпаймоқда. Ўз-ўзидан ижтимоий-маданий алоқаларни кенгайтиришга ҳам эҳтиёж катта. Шундай экан, мактабларимизда рус тили ва адабиётини ўқитишга эътиборни кучайтиришнинг нафи катта, деб биламан.\nДарвоқе, ўзбек тилининг лотин ёзувига ўтказилиши бунга умуман таъсир қилмайди. Чунки авваллари ҳам аждодларимиз орасида рус тилини яхши билганлар кўп бўлган. Ҳолбуки, у пайтларда эски ўзбек ёзувидан фойдаланилган. Фуқароларимиз қанча кўп тил билса, шунча яхши, деб ўйлайман.\nЎзбекистон “Адолат” СДП Тўрақўрғон туман кенгаши раиси


Алоқа учун: info@marva.uz\nКурсларимиз қандай ўтиши\nЎқув марказимизга хуш келибсиз\nЖавлон Абдурахмонов 1987 йилда туғилган. Ўзининг ишини хақиқий мутахасиси, шу сохада 11 йилдан бери ишлаб келади ва тиш техникларини ўқитиб келяпти. Германияда малака оширган. Хозирги пайтда MARVA брэнди остидаги ўқув маркази рахбари.\nMARVA ўқув марказининг ўқитувчилари бу аввало тиш техниклик лабораторияларида амалий ишлаган ва ишловчи мутахасислар. Улар анча йилдан бери сифатли тиш протезларини ишлаб чиқарган ва улар катта тажрибага эга. Курс рахбари Жавлон Абдурахмонов бошчилигида ўқув ва амалий лабароторияда ўзларини хунар ва малакаларини ошириш мақсадида фантом ишлар ишлаб чиқаришади, ўқитувчилар тиш протезларини таёрлашни янги технологиялари устида иш олиб боришади. Қуйида сиз бизнинг ўқитувчиларимиз билан танишасиз.\nЖавлон Абдурахманов ”FAOL MED” МЧЖ корхонаси рахбари\n“MARVA” брэнди остидаги лабаратория ва ўқув маркази бош тиш техниги.\nМахамаджон Гулямов Тиш техниги\n12 йил иш тажрибасига эга бўлган тиш техниги. Аввалроқ Ўзбекистон Республикасига кириб келган янги махсулотларни тақдимоти бўйича тиш техник демонстратори. Кўплаб махсус тибииёт асбоб ускуналари дўконларида консультанат. Ўзбекистон Республикаси тиш техниклиги уюшмаси қошидаги ўқув марказида ўқитувчи.\nМохиржон Шукуров Тиш техниги\n10 йиллик иш тажрибасига эга бўлган мутахасис тиш техниги. Аввалроқ махсус тибииёт асбоб ускуналари дўконларида махсулотларни тақдимоти бўйича тиш техник демонстратори. Барча тиш протезлари бўйича мутахасис.\nДаврон Абдурахмонов ”FAOL MED” МЧЖ корхонаси рахбар ўринбосари\n“MARVA” брэнди остидаги лабаратория ва ўқув маркази тиш техниги. 8 йиллик тажрибага эга бўлган мохир тиш техниги.\nГаджи Чушов Тиш техниги\n10 йиллик иш тажрибасига эга бўлган мутахасис тиш техниги. Олиб қўйиладган тиш протезлари тури бўйича мутахасис.\nХожиакбар Махкамжонов Тиш техниги\n5 йиллик иш тажрибасига эга бўлган мутахасис тиш техниги. Метал қуйиш бўйича мутахасис, қуйиш цехи ходими.\nХожиакбар Тожибоев Тиш техниги\nОйбек Махмудов Тиш техниги\nMARVA ўқув маркази курсантларга умумий ва профессионал дражадаги хозирги кунда катта талаб даражасига чиқган тиштехниклик сохасидаги протезлар ясаш технологиясининг билм ва тажрибаларини орттириш имконини беради. Ўкув марказидаги курслар ўз малакасини ошириш истагида бўлган ёки шунчаки янги замонавий тиш протезларини таерлаш услубларини урганмокчи булган соха эгалари учун мулжалланган. Ва шу қаторда ўқув марказида бу сохани янгидан ўрганиш истагида бўлганларга, тиш техниклиги касб хунар коллежлари ўқувчилари ва битирувчилари, стоматология институти талабалари ва битирувчилари ва х.к.лар учун мўлжалланган махсус курслар мавжуд.\nМЕТАЛ КАРКАС ҚУЙИШ\nЙОЙЛИ ОЛИБ ҚЎЙИЛАДИГАН (БЮГЕЛЬ) ПРОТЕЗ\nКурснинг вазифаси тиш морфологиясини чуқур ва батафсил ўрганишдан, ва хамда махсус мумдан тез ва тўғри тиш шакллантириш тажрибасини орттиришдан иборат.\nЎқув программаси махсус жихозланаган ўқув лабораторияларда ўтказилади. Ўқитиш маъруза тинглаш ва кўп амалий машғулотлар қилиш услубида булади. Дарсларни тажрибали амалиётда ишлаган тиш техниклари олиб боради.\nЎқув программаси стоматология сохасида булган олий ва ўрта-махсус билим юртини битирган мутахасисларга мулжалланган. Ва шу қаторда бу курс сохани янгидан ўрганиш истагида бўлганларга, тиш техниклиги касб хунар коллежлари ўқувчилари ва битирувчилари, стоматология институти талабалари ва битирувчилари ва х.к.лар учун мўлжалланган.\nUZ: Ушбу курсда курсантлар стандарт металкерамика протезини ясаш боскичларини амалий ва назарий ўрганишади. Стандарт металкерамика босқичлари бу метал каркас таёрлаш, унга ишлов бериш ва опак қатламини суртиш, дентин қатлами, эмал қатлами ва глазур қатламларини қўшимча махсус бўёқлар ёрдамида сўнгги сайқал беришдан иборат бўлади.\nЎқув программаси махсус керамика печкаси ва чанг тортиш тизими ўртанилган техник столи билан жихозланаган ўқув лабораторияларида ўтказилади. Курсантлар назарий билимлар олишади ва кўп амалий машғулотлар қилишади.\nДарсларни тажрибали амалиётда ишлаган тиш техниклари олиб боради.\nУшбу курсда курсантлар профессионал металкерамика протезини ясаш боскичларини амалий ва назарий ўрганишади. Бу курс стандарт металкерамика курсига нисбатан металкерамикани чуқурроқ ўрганиш билан ажралиб туради. Профессионал металкерамика босқичлари бу метал каркас таёрлаш, унга ишлов бериш ва опак қатламини суртиш, дентин қатлами, эмал қатлами, махсус интенсив керамика қатламлари ва глазур қатламларини қўшимча махсус бўёқлар ёрдамида сўнгги сайқал беришдан иборат бўлади. Хар бир босқич чуқур ўрганиб чиқилади ва хар бир босқични ўзини интенсив ранглари ишлатилиб ўрганилади.\nБу курс курсантларга литиумдисиликат асосида бўлган металсиз керамика таёрлашни назарий ва амалий билимларини беради. Бу курсга прессланган керамика протези ясашни хамма босқичлари яъни, тишларни шакллантиришдан бошлаб то керамикани эритиб пресслаш жараёни ва сўнггисайқал бериш глазурлаш босқичларигача киради. Хамда бу курсда тишни тўлиқ анотомик шакли берилган тўлиқ керамик қопламали ва кейинги босқичларда устидан махсус керамик масса уриладиган керамик каркас қоплама (колпачок) яасаш услублари кўриб чиқилади.\nЎқув программаси махсус керамика печкаси ва чанг тортиш тизими ўртанилган техник столи билан жихозланаган ўқув лабораторияларида ва пресслаш хамда қуйиш ишларига мослашган ва жихозланган махсус лабораторияларда ўтказилади. Курсантлар назарий билимлар олишади ва кўп амалий машғулотлар қилишади.\nБу курс курсантларга циркон диоксиди асосида бўлган металсиз керамика таёрлашни назарий ва амалий билимларини беради. Бу курсга циркон керамика протези ясашни деярли хамма босқичлари яъни, гипсдан қуйилган моделни сканерлашга таёрлашдан бошлаб то керамикани сўнггисайқал бериш глазурлаш босқичларигача киради. Хамда бу курсда CAD CAM технологиялари ёрдамида тишни тўлиқ анотомик шакли берилган тўлиқ циркон диоксид қопламали ва кейинги босқичларда устидан махсус керамик масса уриладиган циркон диоксид каркас қоплама (колпачок) яасаш услублари кўриб чиқилади.\nЎқув программаси махсус керамика печкаси ва чанг тортиш тизими ўртанилган техник столи билан жихозланаган ўқув лабораторияларида. Курсантлар назарий билимлар олишади ва кўп амалий машғулотлар қилишади.\nБу курснинг асосий вазифаси курсантларни метал каркас ва тиш техникасида бошқа протезларда учрайдиган темир элементларини қуйишни ўргатишдир. Курсантлар юқори аниқлик билан қуйиш техника ускуналари ва жихозларидан яъни, муфел печи, марказга интилувчи куч ёрдамида қуйиш ускунаси (очик оловли ва индукцион токли), босим камераси қозони ва қум пуркагич ускунаси кабилардан фойдаланишни ўрганишади. Хамда улар техника хавфсизлиги ва махнат мухофазаси қоидаларини ўрганишади.\nЎқув программаси махсус қуйиш ишларига мослашган ва жихозланган махсус лабораторияларда ўтказилади. Курсантлар назарий билимлар олишади ва кўп амалий машғулотлар қилишади. Дарсларни тажрибали амалиётда ишлаган тиш техниклари олиб боради.\nБу турдаги протезлар ўта аниқ протез турлари хисобланади ва албатта бу протезлар таёрлаш жараёнида мутахасисдан юқори аниқлик талаб қилади. Курс курсантларга йойли олиб қўйиладиган (бюгель) протезларни хар бир босқичини чуқур ўргатади, уларни хилларини ва вазифаларини хам дарс мобайнида кўриб чиқилади. Янада юқори натижаларга эриши мақсадида ўқиш жараёнида йойли олиб қўйиладиган (бюгель) протезларни ўтга чидамли модельда ва у сиз қуйиш услублари кўриб чиқилади.\nЎқув программаси махсус олиб қўйиладиган протезлар таёрлаш учун мўлжалланган чанг тортиш тизими ўртанилган техник столи билан жихозланаган ўқув лабораторияларида ва қуйиш ишларига мослашган ва жихозланган махсус лабораторияларда ўтказилади. Курсантлар назарий билимлар олишади ва кўп амалий машғулотлар қилишади.\nКурснинг вазифаси тиш морфологиясини чуқур ва батафсил гипсдан ўйиш орқали ўрганишдан, ва хамда махсус асбоблар ёрдамида тез ва тўғри тиш шаклини гипсдан ўйиб ишлаш ва тажрибасини орттиришдан иборат.\nЎқув программаси махсус жихозланаган ўқув лабораторияларда ўтказилади. Ўқитиш маъруза тинглаш ва кўп соатли амалий машғулотлар қилиш услубида булади. Дарсларни тажрибали амалиётда ишлаган тиш техниклари олиб боради.\nФото тасвирга инсон ўзиниг қувончли кунлари ва дўстлари, саёхатлари ва энг зўр дамларини тасвирга туширишидан ташқари фото тасвирлаш бизнинг кундалик касбий фаолиятимиздаги ишларимизни протоколлашда хам керак бўлади. Бу курсда курсантлар 3 кун ичида оммалашиб бораётган дентал фото хақидаги билимларини ошириб олишади. У ерда улар оғиз бўшлиғини қайси ракурсда олиш кераклиги, айнан қайси босқичлар фото хисобот учун кераклиги, профессионал ва ярим профессионал фотоаппаратларни қандай созлаш кераклигини ўрганиб олишлари мумкин бўлади.\nХозирок рўйхатдан утинг ва ажойиб таклиф олинг!\nМактабимизни битирган ҳар бир ўқувчи бунга далолат берувчи хужжат олади.


Ортиқча вазннинг «ортиқча” ташвишлари – ТАФСИЛОТ\nТавсия 860 марта кўрилган\nОртиқча вазннинг «ортиқча” ташвишлари\nХалқимиз орасида “Бефаҳм одам семиради” деган гап юради. Ўтган асримизнинг тили-ю қалами ўткир адибларидан бирининг “Одам дунёга чўчқадек семиришу, битдек болалаш учун келмаган” деган танбеҳини катта-кичик давраларда ҳозир ҳам эслаб туришади. Ҳақиқатдан ҳам тана вазнининг номувофиқлигини бошқара олиш шахснинг ўзига батамом боғлиқми? Зеро, бугунги тиббиёт семизликка қарши очлик ва парҳезлар билан курашишни инкор этмоқда.\nБугун айримлар нормал ҳолат ҳисоблайдиган, аслида кўплаб касалликларнинг сабабчиси бўлган семизлик хасталиги хусусида фикрлашишни ўринли ҳисобладик. Дунё миқёсида қарийб 1,5 миллиард одамнинг ортиқча вазнга эга эканини, 500 миллиондан зиёд киши эса семизликдан азият чекаётганини инобатга олсак, бу муаммо ва унинг ечими сизни ҳам биздан кам қизиқтирмаса керак.\nОзроқ енг – кўпроқ яшайсиз\nИнсон умрининг мазмуни бевосита у тановул қилаётган луқмага ҳам боғлиқ. Бу фақатгина ҳалол ёхуд ҳаромга эмас, балки таомланишга ёндашувда ҳам кўринади. Эътибор қилсангиз, айримлар умрининг сўнгги дамида овқатланаётгандек “кўп ва хўб” ейишади, худди инсон ейиш учун дунёга келгандек. Оқил кишилар эса овқатга тириклик воситаси сифатидагина ёндашишади.\n“Ўйлашинг гар бўлса ейишу тўқлик,\nУндан бошқа нарса сен учун йўқлик” —\nдеганида ҳазрат Жомий ҳам шу ҳақиқатни назарда тутган бўлса ажабмас.\nБугун палапартиш ва нотўғри овқатланишимиз учун ҳамма шароит “етарли”. Ҳар икки қадамнинг бирида ошхона. Аммо тушлик учун махсус вақтни бошқа ишларга сарфлаймиз, компьютер олдида фаст-фуддан олинган бирор егуликни кавшаймиз-да, яна ишга шўнғиймиз. Қарабсизки, бир-икки ойдан сўнг ортиқча вазн муаммосига дуч келиб турибмиз. Навбат турли парҳезлар, чекланган рацион… бироз озиш… ва яна СЕМИЗЛИКка келади. Бу муаммо замондошларимизнинг тўртдан бир қисмини ўз домига тортиб улгурди.\nНима учун семирамиз?\nСемизликни вужудга келтирувчи омиллар нималардан иборат? Бу ҳақда олий тоифали шифокор, эндокринолог Солихон Қосимов шундай дейди:\n– Семизлик аввало ирсият билан боғлиқ. Ота-онасидан шундай генни олган авлодда бу қонуният ўз кучини кўрсатаверади. Ген ҳеч қачон информацияни йўқотмайди, фақат бу белгиларнинг намоён бўлиш пайти ва омилини инсон ўз ҳаёт тарзи орқали белгилайди. Халқимизда “сув ичса ҳам, семиради” деган гап юради. Бу жараённинг асосида гендаги ахборотнинг уйғониши туради.\nНавбатдаги омил нотўғри овқатланишда кўринади. Чунки овқатланиш тартиби ва қоидаларининг бузилиши семизликнинг келиб чиқишида катта роль ўйнайди. Калорияси баланд маҳсулотлар истеъмол қилгандан сўнг унинг ҳазми масаласига ҳам эътибор қаратиш керак. Аммо аксарият ҳолларда бунинг аксини қиламиз. Ўзбек хонадонларида кечки овқатга палов, қовурдоқ, хамирли таомлар тайёрланади ва кўпинча соат 19.00 дан кейин дастурхонга тортилади. Таом истеъмолидан сўнг бироз телевизор кўриб, ухлашга киришамиз. Ошқозонга тушиб, ҳаракатсизликдан ачий бошлаган овқат танага куч-қувват бўлмайди, аксинча, ҳужайраларга кислород ташиб дармон бўлиш ўрнига уларнинг “қотили”га айланади.\nКамҳаракатлик ҳам вазннинг ошишига сабаб бўлади. Соғлом танада ҳамма нарса балансда бўлиши керак. Озуқавий миқдор билан организмнинг энергия сарфи бир-бирига тўғри келганда, ортиқча вазн муаммоси ҳам бўлмайди.\nБундан ташқари, жинс, ёшнинг ўтиши, касб-кор, ҳомиладорлик, лактация, климакс даврлари, руҳий омиллар ҳам семиришга туртки бўлиши мумкин. Аммо бу жараённи оқилона бошқариш шахснинг ўзига боғлиқ. Организмда ёғ қатлами тўпланиши билинмас тарзда кечади. Худдики кеча бўлмаган, бугун пайдо бўлгандек туюлади. Аммо уни йўқотиш жараёни қамраб олиши мумкин. Яхшиси, кераксиз ёғнинг тўпланиши ва семиришнинг олдини олишга ҳаракат қилинг.\nБугун атрофга яхшилаб назар ташласак, аёллар, ўсмир қизларимиз ва йигитларимизнинг аксарияти ашаддий равишда гугурт чўпи билан “мусобақалашаётган”ини сезамиз. Улардаги ягона ҳадик – СЕМИЗЛИК. Шундай нотўғри тушунчаларга қарши илмий далил келтирамиз.\nБунинг учун тана вазни индекси (ТВИ) тушунчасига эътибор қаратиш керак. Демак, вазн кўрсаткичи бўй ўлчовининг квадратига тақсимланади (кг/м2). ТВИнинг меъёрий кўрсаткичи 18,5 – 24,5 (кг/м2). Бундан ортиқ кўрсаткичлар эса семизликнинг тўрт даражасига кўра фарқланади.\nI даража семизликда ТВИ 25 – 35 (кг/м2)ни ташкил қилади.\nII даража семизликда ТВИ 35 – 40 (кг/м2) ни ташкил қилади.\nIII даража семизликда ТВИ 40 – 50 (кг/м2) га тенг бўлади.\nIV даража семизликда ТВИ 50 (кг/м2)дан ортиқ бўлади.\nДемак, сизда ушбу даражалардан бирига тааллуқлилик кузатилса, эҳтиёт бўлинг. Чунки…\nҲар қандай касалликнинг онаси семизликдир\nШу ўринда қайси касалликларнинг деган савол туғилиши мумкин. Бу рўйхатнинг бошида хафақон, яъни гипертония хасталиги туради. Гипертониянинг ўзиёқ инсоннинг жисмонан ва руҳан чекланишига сабаб бўлади. Навбатдагилари қандли диабет, юрак, жигар, ўт пуфаги, буйрак, умуртқа поғонаси, бўғим хасталиклари, бепуштлик ва бошқалар.\nОшиқча ёғ ҳар бир аъзонинг фаолиятини чеклайди ва уларни зўриқтиради. Жумладан, семизликда юрак мушак толаларининг ўртасида ёғ сақловчи ҳужайраларнинг кўплаб пайдо бўлишини кузатиш мумкин. Натижада ёғ захира депоси катталашади ва юрак умумий оғирлигининг ярмидан ошиб кетади. Юрак деворлари ёғ босганлиги учун кўп ишлашга мажбур бўлади ва шу туфайли кенгаяди. Вазннинг одатдагидан ортиб кетиши танамиз устуни – умуртқани ва бизни кўтариб турувчи бўғимларни зўриқтириб, туз йиғилиши, яллиғланиш каби хасталикларни ривожлантириб юбориши мумкин.\nЯна бир маълумот: семизликнинг учинчи ва тўртинчи даражасида бўлган беморларнинг насл қолдириш имконияти бошқаларникига нисбатан жуда кам. Хусусан, семиз эркакларда кўпинча импотенция ҳолатлари учраса, аёлларда ҳайз кўрилишининг бузилиши, тухумдонлар атрофини ёғ қоплаши натижасида функционал бузилиш, алалоқибат бефарзандлик кузатилиши мумкин.\n“Ош бўлса-ю, иш бўлмаса” дея орзу қилаётган чоғингизда танганинг ана шу тарафларини ҳам бир ёдга олиб қўйинг. Фойдадан холи бўлмайди.\nНафсим менинг… балодир\nКўпчилигимиз ширин овқат олдида истакларимизни жиловлай олмаймиз. Ваҳоланки, пайғамбаримиз Муҳаммад (с.а.в.)дан ривоят қилинадиган ҳадисларга кўра қориннинг учдан бири овқатга, яна бир қисми ичимликка, қолган бир қисми эса нафас олишга қолдирилиши лозим. Шунингдек, суннатга мувофиқ тўймасдан олдин таомдан қўлни олмоқ жоиз. Бу ҳикматлар сирини тиббиёт бугунга келиб аниқлади. Олимларнинг тасдиқлашича, қориннинг тўйгани ҳақидаги ахборот бош мияга ўн дақиқадан кейин етиб борар, бунгача одам ўзининг тўйганини сезмас экан.\nШунингдек, овқатнинг ҳам ёшга қараб зарурини танлаш лозим. Мисол учун, ўттиз ёшлиларга жигар ва ёнғоқ энг фойдали таом ҳисобланса, қирқ ёшдагиларга сабзи ва буйракдаги селен моддаси учун зарур бўлган пишлоқ мақбул келади. Эллик ёшдан кейин суякни мўртлашувдан асраш учун калций ва юракни бақувват қилувчи магний кўпроқ учрайдиган таомларни истеъмол қилиш зарур. Олтмишга яқинлашганда юракни ва қон томирларини кенгайтириш учун балиқни кўпроқ ейиш керак. Кексаликдаги ва баҳор фаслидаги беҳолликда қовурилган парранда гўшти, бўтқа, новвот, ёнғоқ ва майиз, кўкат ва сабзавотларни дастурхондан узмаслик лозим.\nСемиришга мойил кишилар оқ нон, хамир таомлар, кучли, қовурилган овқатлар, ширинлик ва пишириқлардан тийилишлари, кўпроқ мева ва сабзавотлар, сут-қатиқ, сузма (творог), кўкатлар истеъмол қилишга ўтишлари керак бўлади. Тана вазнининг ортиб кетмаслиги учун бир нарсага алоҳида эътибор бериш керак: қанча овқат есангиз, шунча ҳаракат қилиш, куч сарфлашга интилинг.\nДавоси ўз қўлингизда!\nБиз сўз юритаётган касаллик сизда ёки яқинларингизда кузатилса, хавотирланманг. Дард борки, шифоси ҳам бор. Парҳез қилиш ушбу касалликда даво омили ҳисобланади.\nПарҳезнинг энг самаралиси ва тўғриси шахсий врач билан маслаҳатлашган ҳолда амалга оширилганидир. Чунки у беморнинг умумий ҳолати, модда алмашинув жараёни, касаллик тарихи ҳамда индивидуал хусусиятларини ҳисобга олган ҳолда рацион белгилайди. Ўзбилармонлик билан танланган парҳез тури фойда ўрнига акс таъсир этиши, натижада иштаҳанинг батамом йўқолиши, тўқима ва аъзоларда модда алмашинувининг бузилиши ва авитаминоз, иммунитет сусайиши каби оқибатини бартараф этиш мушкул муаммолар пайдо бўлиши мумкин.\nСемизликка қарши парҳез бир маромда олиб борилгани дуруст, парҳезнинг кескин турларини танлаш ярамайди. Шунингдек, овқатдан батамом тийилиш ҳам хавфли. Оз-оздан, калория кўрсаткичларига амал қилган ҳолда овқатланиш мақсадга мувофиқ.\nНатижа бирданига қўлга киритилмайди. Шундай пайтда парҳезга қўл силташ энг нотўғри йўлдир. Олимларнинг аниқлашича, қатъий парҳез ортидан яна кўп овқат ейишга ўтиш, маълум вақтдан сўнг яна парҳез бошлаш услуби туфайли инсон умри йигирма беш фоиз қисқарар экан.\nБу борада яна эндокринолог Солихон Қосимовга қулоқ тутамиз:\n– Кейинги пайтларда очлик билан даволашни тарғиб қилувчи қўлланмалар, китобчалар сотувда кўпайиб кетди. Бу бор-йўғи бизнеснинг бир тури эканини, сиз учун холис маслаҳатни шифокорингиз текширувлардан сўнггина бериши мумкинлигини унутманг. Бугунги тиббиёт озиш учун умуман овқатланишни кескин камайтириш ёки бутунлай тўхтатиш керак деган фикрни инкор этади. Озишда овқатланишнинг мўътадил режимига риоя қилиш, таомдан бутунлай воз кечмай, балки семиртирмайдиган, озишга ёрдам берадиган калорияси кам табиий неъматларга ўтиш тавсия қилинади.\nАйрим озишга киришганлар эътиборларини қандай ва нима тановул қилишга қаратмай, спорт ва жисмоний машқларга зўр бера бошлашади. Озиш учун югуриш ва спорт билан фаол шуғулланиш кутилган натижани бермайди. Чунки машқ пайтида тана тўпланган териости ёғини эмас, балки вужуддаги углеводлар захирасини сарфлайди.\nЯна айрим тоифадагилар парҳез бошлаши билан барча жисмоний иш ва машқларни тўхтатиб қўяди. Натижада организмга тушган овқат оз миқдорда бўлса ҳам яхши ҳазм бўлмай, тери остида ёғ тўпланишига сабаб бўлиб қолади ва озиш ўрнига одам яна семира бошлайди.\nСемизлик тана учун ҳамиша ортиқча юк, ақл учун кераксиз ташвиш бўлган. Бу муаммодан қутулишнинг ягона чораси бугун эмас, шу лаҳзаданоқ унга қарши курашишдан иборат.\nКалит сўзлар: парҳез, семизлик, семириш, тўғри овқатланиш


Бўлим: Ҳикматлар\t Сана: Сейшанба, 14 Ноябр 2017 17:48\t Муъаллиф: Анвар Аҳмад\nЮнонлар маданиятида аёл олди‑сотди қилинар эди.\n– Ҳиндлар маданиятида аёлнинг эри ўлса, у билан қўшиб хотини ҳам ёқиб юборилар эди.\n– Ўрта асрдаги оврупа маданияти аёл киши иккинчи даражали махлуқ деб ҳисоблар эди.\n– Исломдан олдинги араб ярим оролида аёлни туғилиши билан кўмиб юборилар ёки ҳузурланиш учун ўлдирмай олиб қолинар эди.\n– Ҳозирги кунларда эркак киши аёл кишини ҳурмат қилиш ор бўлиб бормоқда.\n– Хотинлари уловга чиқиб олиши учун Расулуллоҳ саллаллоҳу алайҳи васаллам эгилиб, тиззаларини ерга қўйиб турардилар.


Уят бўлади… - www.ziyouz.uz\nБош саҳифа Оила ва жамиятУят бўлади…\nБугун ўқиб, ўрганиб ҳаётнинг оқ-қорасини бирмунча таниганимда уят тушунчасининг қадр-қиммати нечоғлик баланд эканлигини, айнан мана шу хислатни унутиб қўяётганимиз тенгдошларимнинг (айрим катталарнинг ҳам) хатти-ҳаракатларига қараб теранроқ англагандекман гўё. Магистрлик илмий ишим ёзувчилар ижодидаги фиқра жанрига оид асарларни таҳлил қилиш бўлгани учун жуда кўп адабиётларга мурожаат этишга тўғри келди.\nАна шу жараёнда дуч келган ушбу мавзу юзасидан айрим фикрларимни келтириб ўтмоқчиман.\nХусусан, бу ҳақда ёзувчи Абдулла Қаҳҳорнинг «Уят» номли фиқрасида шундай фикрларни ўқиш мумкин.\n«Уят фақат инсонга хос туйғудир. Ҳайвон уят пайдо қилолмагани учун инсонга яқинлашолмайди, лекин инсон уятини йўқотиб ҳайвонга яқинлашиб қолиши мумкин.\nОёғи ёки тили билан гандираклаб юрган мастга, қўлга тушиб ёки қўлга тушишдан қўрқиб эс-ҳушини йўқотган ўғрига, ҳийла-найранги фош бўлиб безрайиб турган товламачига, дуч келган аёлга «муҳаббат» изҳор қилган махлуққа разм солинг, буларнинг қайси бири ва нимаси ҳайвондан ортиқ? Тил-жағи дейсизми? Шоирдан эшитинг:\nҚачон одам қаторига санарлар,\nБор ўлган бирла эчкунинг соқоли!..\nБуларнинг тил-жағи эчкининг соқолидай гап — одамлик нишонаси эмас.\nБир донишманд уятни «виждоннинг сиртқи кўриниши» дебди. Демак, уятсизлик билан беадаблик, беадаблик билан ахлоқсизлик, ахлоқсизлик билан жинояткорлик орасида қалин девор йўқ, буларнинг ҳар бири виждонсизликнинг турли босқичидир. Модомики, шундоқ экан, уят жамиятимизни бало-қазодан сақлайдиган буюк посбон дейиш мумкин.\nЁв қалъани олмоқчи бўлса, ҳужумни посбонни босишдан бошлайди. Посбонни қўлга олиш қалъага раҳна солиш демакдир…\n…Уят энг шафқатсиз қонундан ҳам кучлироқ, қудратлироқдир. Қонун фақат кўзи тушганда, шубҳа пайдо қилгандагина жаноятчининг қўлини ушлайди, йўлини тўсади. Уят эса ҳамиша одобсиз, ахлоқсиз жиноятчининг тепасида туриб, ножўя иш қилиш учун қўл кўтаргани қўймайди. Ҳар қандай қонунга ҳам чап бериш мумкин, лекин уятга чап бериб бўлмайди, чунки қонун одамдан ташқарида, уят эса одамнинг кўксида бўлади».\nХудди шу мавзуга оид фикрларни Эркин Аъзамнинг «Уят бўлади» номли фиқрасида ҳам ўқиш мумкин. Унда ҳам бугунги жамиятимизда пайдо бўлган турли иллатлар, ёмон хислатлар ҳақида гап кетган бўлиб, ёзувчи ҳаётий мисоллар ёрдамида ўз мулоҳазаларини баён этган. Ушбу фиқра «Уят бўлади» сарлавҳаси остида берилган бўлиб, ундаги айрим фикрларни келтириб ўтаман. «…Хусусан, сўнгги йилларда уят ҳисси фақатгина ахлоқий тушунча эмаслигига бот-бот амин бўлмоқдаман. Назаримда, бу сўзнинг моҳияти хиралашиб, умуман, шу туйғунинг ўзи сусайиб, гоҳида аҳамияти тамоман йўқолиб ҳам кетаётгандек туюлади. Бўлмаса, кечагина айб саналган унча-мунча қилмишларга бугун фазилат деб қаралмаса-да, ҳарқалай, одатдаги бир ҳол сифатида бепарво муносабат қилинаётганига нима дейсиз!\nВаъда берамиз-у, устидан чиқмаймиз. Хижолат чекиш йўқ.\nБандасининг кўзига тик қараб ёлғон гапирамиз. Тап тортиш қаёқда!\nБировнинг ҳақини паққос урамиз-у, кўзимизни лўқ қилиб тураверамиз. Бор, қўлингдан келганини қил!\nҲар тадбирни қўллаб, ўзганинг тагига сув қуямизу ўрнини эгаллаймиз. Инсоф-андиша — «эскилик сарқити»!\nФарзандларимизнинг онасини ҳар турли бозорларга йўллаб, муштипарнинг топиб келганига «иномарка» олиб минамиз. Номусларга ўлмоқ қани?\nМол-дунёмиз ўғирлик, ҳаромхўрлик орқасида орттирилганини ҳамма билади, ўзимиз ҳам биламиз. Лоақал, ерга қарамоқ, қизармоқ хаёлимизга келса-чи!\nКирдикорларимиз оламга овоза, биз эса адлу инсофдан лоф урамиз. Охиратда ҳам бир иложи топилар…\nБугун турли тартиб-қоидаларга бўйсунишни истамасак-да, ахлоқ, дин, шариат, ор-номус деганда бироз бўлса-да, сергак тортмайдиган инсон йўқ ҳисоби. Уят ҳам шарқона инсоний фазилатлардан бири саналади. Бу ишни қилма, у ёмон деган гапдан кўра, уят бўлади деган жумланинг салмоғи катталиги ҳам сир эмас. Лекин ёзувчи таъкидлаганидек, бугунга келиб унинг таъсир кучи сусайгандек, назаримда. Чунки авваллари уят саналган ишлар бугунга келиб одатий ҳолга айланиб улгурди. Балки бу ривожланишнинг бир поғона кўтарилган шаклидир. Айримлар бу ҳолатни глобаллашув таъсири ўлароқ пайдо бўлаётган «оммавий маданият»нинг оқибати деб аташмоқда. Чунки, замонавий технология инсоният учун бир томондан тамаддун белгиси бўлиб кўрингани билан, аслида унинг таназзулга бошлайдиган томонлари ҳам мавжуд. Буни эса ҳаммамиз яхши биламиз. Катта ёшли бобо-бувиларимиз, ота-оналаримиз аждодларимиздан миллий қадрият даражасида сақланиб келинаётган ор-номус, шаън ва орият каби тушунчаларни ҳали-ҳануз қ\nадрлаб келишмоқда. Лекин бугун мен ва менинг тенгдошларим, ука-сингилларимга бу каби одатлар эскилик сарқитидек туюлаётганига нима дейсиз? Улар аслида, нима уяту нима уят эмаслигини яхши тушунишмайди, билишмайди ҳам. Бунга ўзим ҳам кўп маротаба гувоҳ бўлганман. Улар мода билан уят тушунчаларини бир-бирига аралаштириб юборишмоқдаки, бунинг оқибатида мактаб, лицей, коллеж ва институтларда таълим-тарбия олаётган ўқувчи ва талабалар катта сумкага китоб-дафтар солиб юришни уят санашади. Аксарият ўғил болалар уй-рўзғор ишларини бажаришдан, онаси ва опа-сингилларига ёрдам беришдан ор қилишади. Қизлар эса сочларини ўстириб, майда ўришни замондан ортда қолганлик, қолоқлик деб тушунишади ва узун кийим кийиб юришдан уялишади. Аслида буларнинг барчаси ҳақиқий ўзбек фарзандининг шарафли бурчи, вазифаси эмасми?\nАгар виждонан қарайдиган бўлсак, кўча-кўй, транспорт, иш, ўқиш ва жамоат жойларида қорни очиқ, ҳаддан зиёд калта ёки тор юбка, киндиги кўринадиган шимларда юрган қизлар уялсин. Уларни кўриб, орияти уйғонмаган, юзи қизармаган ўша замонавий йигитча уялсин. Сумка ўрнига битта дафтар кўтариб келадиган, ўқиш ўрнига соткасида гап сотадиган ўқувчи-ёшлар уялсин. Онасини рўзғор ишига кўмиб, ўзи дугонаси билан боғ айланиб юрган қиз уялсин…\nМана, аслида нимадан уялиш керагу, нимадан қочиш керак. Бугун биз учун одатга айланган бу каби майда нарсалар аслида келажакка отилган мудҳиш ўқдек назаримда. Тенгдошларимиз ва ука-сингилларимизни бундай одатлардан воз кечишга ундаш бизнинг ҳам вазифамиз саналади. Уятни емирадиган нарсалардан асосийси бефарқлик ҳисобланади. Бу ҳақда Асқад Мухторнинг «Ўзингизга қаранг…» деган мақоласида ҳам яхши фикрлар билдирилган. Унда ёзилишича, «…Бир оқшом мен кўчадаги қатор чиройли чироқларни тош билан уриб битта-битта синдираётган йигитчани кўрдим. У обод кўчани безаб, ёритиб турган катта лампаларни, астойдил меҳнат қилаётгандек, жиддий туриб, чил-чил синдирар, тоши текканда лампанинг «пақ» этиб отилишидан завқланар эди… Мен бу йигитни биламан. У асабий ё тентак эмас. Лекин тўрт йилдан бери на ўқийди, на ишлайди, кино афишаларига лой билан ёзган ифлос сўзларидан биламанки, саводи ҳам чала. Ўзига қарамай қўйган бундай одамларнинг «йирикроғи» ҳам бўлади. Улар ҳаётга, г\nўзалликка, инсон меҳнатига бефарқ ҳолда бирор мансабни эгаллаб ўтирган бўлсалар, бундан ҳам ёмон…». Ушбу мақолада «ўзингизга қаранг» деган жумла бекорга ишлатилмаган. Мана шундай номаъқул ишлардан нарироқ юринг, турли бузғунчилик ва одобсизликдан ўзингизни тийинг деганидир.\nАбдулла Қаҳҳор, Асқад Мухтор ва Эркин Аъзамнинг ҳам айнан шу мавзуга мурожаат этганлигининг боиси нимада деб ўйлайсиз. Бу биринчи навбатда — мана шу мавзунинг ёки туйғунинг инсонлар орасида камайиб кетаётганлигидан эмасмикан? Чунки ҳамма ҳам камайиб бораётган нарса ҳақида ташвишга тушади-да. Бундан чиқди, Абдулла Қаҳҳор яшаган вақтда камайиб бораётган уят тушунчаси Эркин Аъзам замонига қадар жуда оз қолган кўринади. Билмадим, бу кетишда биздан кейинги авлодларга нима қолади?\nМен ҳозирдан хавотирланишни бошладим.\nСиз-чи? Сиз, айни шу тобда нима ҳақида ўйлаб қолдингиз? Агар ҳеч нимани ўйламасангиз, уят бўлмайдими?..\n← Аввалги Аввалги Орхан Памук. Дераза орти манзаралари (ҳикоя)\nКейинги → Кейинги: Индиго болалар феномени «келажак давр авлоди»нинг истилоси бошландими?


“Ўзбекнефтгаз”: Атроф муҳитга жойлаштириладиган саноат чиқиндилари биржа савдолари орқали сотилмоқда — Teletype\n“Ўзбекнефтгаз”: Атроф муҳитга жойлаштириладиган саноат чиқиндилари биржа савдолари орқали сотилмоқда\n“Ўзбекнефтгаз” АЖ Бошқаруви раиси Меҳриддин Абдуллаевнинг топшириғи билан бошқарма ва корхоналарда экологик хавфсизлик, атроф муҳитни муҳофаза қилиш, табиий ресурслардан оқилона фойдаланиш, санитария ва экологик ҳолатни яхшилашни таъминлаш, ишлаб чиқариш чиқиндиларини камайтириш ва уларни ўз вақтида утилизация қилиш борасидаги ишлар жадаллаштирилмоқда.\nХусусан, Шўртан газ кимё мажмуасидаги ишлаб чиқариш чиқиндиларини Ўзбекистон Республикаси товар-хомашё биржаси орқали сотиш йўлга қўйилган. Биржа савдолари орқали ишлаб чиқариш чиқиндиларини сотишдаги иқтисодий ўсишни қуйидаги диаграмма орқали яққол кўриш мумкин:\n2018 йилда 1,6 млрд сўм;\n2019 йилда 2,52 млрд сўм;\n2020 йилда 4,91 млрд сўмдан ортиқни ташкил этди.\nБунинг натижасида атроф муҳитга жойлаштириладиган ишлаб чиқариш чиқиндилар миқдорини кескин камайтиришга эришилди. Олиб борилаётган самарали ишлар натижасида, табиатга етказилиши мумкин бўлган салбий таъсирини камайтириш билан бир қаторда, мажмуага иқтисодий фойда келтирилмоқда.\nЎтган 2020 йил давомида, сотилган ишлаб чиқариш чиқиндилари улуши қуйидаги миқдорни ташкил этди:\nҚуйи молекуляр полимер – 563 тонна;\nИшлатилган алюминий оксиди – 478 тонна;\nИшлатилган цеолит – 123 тонна;\nИшлатилган активланган кўмир – 63 тонна;\nИшлатилган силикагель – 23 тонна.\nШунингдек, Мажмуада ободонлаштириш ва кўкаламзорлаштириш борасида кенг кўламли ишлар ҳам олиб борилмоқда. Ишчи-ходимлар ўртасида экологик маданиятни ошириш мақсадида, цехлар ўртасида “Энг экологик тоза цех” кўрик-танловини ҳам мунтазам равишда ўтказилиб келинмоқда. Танлов натижасига кўра ғолиб деб топилган цехлар “Шўртан ГКМ” МЧЖ маъмурияти ҳамда Касаба уюшма қўмитаси томонидан рағбатлантириб келинмоқда.


Хожа Баҳоуддин Нақшбанд\nХожа Баҳоуддин Нақшбанд – ислом оламининг энг машҳур авлиёларидан бири, нақшбандия тариқатининг асосчиси. У милодий 1318 йилнинг март ойида Бухоро вилоятининг Когон туманидаги Қасри Ҳиндувон қишлоғида туғилган. Халқ орасида Баҳоуддин, Баҳоуддинжон, Хожа Баҳоуддин, Баҳоуддин Балогардон, Балогардон, Хўжайи Бузрук, Шоҳи Нақшбанд номлари билан ҳам машҳур. Хожа Баҳоуддин Нақшбанднинг асл исми Муҳаммаддир. Манбаларда у кишининг отаси ҳам бобоси ҳам Муҳаммад исмида бўлгани қайд этилади. Баҳоуддин Нақшбанднинг насаби ота тарафдан Ҳазрат Алига, она тарафдан ҳазрат Абу Бакр Сиддиққа бориб тақалади. Хожалар авлодидан бўлгани учун унинг номи олдига хожа сўзини ишлатиш расм бўлган. Ёшлигида отаси билан бирга кимхобга нақш солиш ҳунари билан машғул бўлгани учун Нақшбанд лақаби билан машҳур бўлган. Ўша даврда матоларга нақш ишлаган, нақш солинган кўйлаклар ёки нақшли гиламлар тўқиган касб эгалари нақшбанд дейилган. Баҳоуддин” сўзи “Диннинг нури” деган маънони англатади. Бу Хожа Нақшбандга кейинчалик берилган фахрли унвон. Баҳоуддин Нақшбанд умри давомида бир неча пирнинг тарбиясини олган. Биринчи пири – Хожа Муҳаммад Бобойи Самосий эди. Кекса шайх бу ёш муридини тарбиялашни ўринбосарларидан бўлмиш Амир Саййид Кулолга топширади. У тариқат бобида билганларини ўргатиб бўлганидан кейин шогирдига ижозат беради. Баҳоуддин илм истаб, яссавия тариқати шайхларининг машҳур вакилларидан бўлмиш Қусам шайх олдига, Нахшаб, яъни ҳозирги Қаршига боради. Уч ой ундан таълим олади. Баҳоуддиннинг бу пирга ихлоси баланд бўлган, айни чоғда Қусам шайх ҳам уни ўз ўғлидек билиб, муридига чексиз ҳурмати туфайли умрининг охиригача Бухорода яшаб, шу ерда вафот этади. Манбаларнинг далолат беришича, у Хожа Абдулхолиқ Ғиждувоний (1103–1179)дан руҳий тарбия олган. Баҳоуддин Нақшбанднинг умри асосан Бухоро ва унинг атрофидаги қишлоқларда ўтган. Ғарибона ҳаёт кечирган, фақат ўз меҳнати билан кун кўрган. Хизматкор ёки қул сақламаган. Ўз таълимотини яратишда Юсуф Ҳамадоний ва Абдулхолиқ Ғиждувоний назарияларига асосланган. Таълимоти асосида: “Дил – ба ёр-у, даст – ба кор” (“Кўнгил Аллоҳда бўлсин-у, қўл иш билан банд бўлаверсин”), – деган шиор ётади. Тасаввуфдаги ҳар қандай тариқат каби, хожагон-нақшбандия тариқати ҳам ўз ғоялари, тартиб-қоидалари, одоблари ва қатъиятларини шакллантиришда жуда қадим ришталардан сув ичган. Аммо тариқатнинг бутун моҳиятини унинг бош шиори бўлмиш: “Дил – ба ёр-у, даст – ба кор” ҳикмати ҳамда яна ўн бир қоида белгилаб беради. Бу қоидалар “рашҳалар”, яъни “томчилар” деб юритилган. Рашҳалар Юсуф Ҳамадоний, Абдулхолиқ Ғиждувоний ва Баҳоуддин Нақшбанд тарафларидан асосланган\nНАҚШБАНДИЯ ОЛТИН СИЛСИЛАСИ\nНақшбандия манбаларда “силсилат аз-заҳаб”, яъни “олтин силсила” тарзида тилга олинади.\nБу қуйидаги тарзда шаклланган:\nСарвари олам Муҳаммад (соллаллоҳу алйҳи васаллам) (570–632).\nҲазрат Абу Бакр Сиддиқ (розияллоҳу анҳу) (573–634).\nҲазрат Салмон Форсий (розияллоҳу анҳу) (578–657).\nҲазрат Қосим ибн Муҳаммад (раҳматуллоҳи алайҳ) (ваф. 605 й.).\nҲазрат Имом Жаъфари Содиқ (раҳматуллоҳи алайҳ) (702–765).\nСултон ал-орифин Боязид Бистомий (қуддиса сирруҳу) (ваф. 875 й.).\nШайх Абул Ҳасан Харақоний (қуддиса сирруҳу) (963–1033).\nШайх Абу Али Формадий (қуддиса сирруҳу) (962–1055).\nҲазрат Хожа Юсуф Ҳамадоний (қуддиса сирруҳу) (1049–1141).\nҲазрат Хожа Абдулхолиқ Ғиждувоний – Хожаи жаҳон (1103–1179).\nҲазрат Хожа Ориф Ревгарий – Моҳитобон (қуддиса сирруҳу) (ваф. 1317 й.).\nҲазрат Хожа Маҳмуд Анжирфағнавий (қуддиса сирруҳу) (ваф. 1317 й.).\nҲазрат Хожа Али Рометаний (қуддиса сирруҳу) (ваф. 1326 й.).\nҲазрат Хожа Муҳаммад Бобойи Самосий (қуддиса сирруҳу) (ваф. 1354 й.).\nҲазрат Хожа Саййид Амир Кулол (қуддиса сирруҳу) (ваф. 1370 й.).\nҲазрат Хожа Баҳоуддин Нақшбанд Бухорий (қуддиса сирруҳу) (1318–1389\nЮсуф Ҳамадоний тайин этган шиорлар:\nАбдулхолиқ Ғиждувоний тайин этган шиорлар:\nБаҳоуддин Нақшбанд тайин этган шиорлар:\nҚабр зиёратига борган одам аввало ниятини тўғрилаши ҳамда бу амали билан Аллоҳнинг розилигини кўзлаши лозим. Зеро, ҳар бир амал ниятга боғлиқдир.\nҚабристонга имкон қадар таҳоратли ҳолда сукунат билан кирган афзал.\nҚабр аҳлига сиғиниш, улардан эҳтиёжларини сўраш жоиз бўлмай, бу ширк амал ҳисобланади. Аксинча, бунинг ўрнига уларнинг ҳаққига дуо қилиш лозим..\nҚабр аҳлига назр қилиш, жонлиқ сўйиш, шам ёқиш, латта боғлаш каби ишлар оғир гуноҳ бўлиб, кишининг имонига путур етказади.\nҚабристонга киришда қуйидаги дуони ўқиш ва ундаги маъноларни тўла ҳис этиш афзал: “Ассалому алайкум, мўмин мусулмонлар диёри аҳли! Биз ҳам, иншааллоҳ, сизларга қўшиламиз. Сизлар бизниннг ўтмишдошимизсиз, биз эса сизларнинг ўринбосарингизмиз. Аллоҳдан бизга ҳам, сизга ҳам офият сўраймиз”.\nЗиёратчи ўзи зиёрт қилмоқчи бўлган қабрга оёқ тарафидан келиб, қабрнинг ўнг тарафига туради ва унга юзланиб, қиблага орқа қилган ҳолда қабр эгасига салом беради.\nЗиёратчи қабр аҳли ҳаққига Қуръон тиловат қилади.\nҚабр олдида Қуръон ўқиганда тиловатни овоз чиқариб ўқиган афзал, чунки қабр аҳли ундан баҳра олади.\nҚабр устидаги кўкариб турган ўсимлик, дов дарахт ва майсаларга тегилмайди, чунки уларнинг тасбеҳидан маййитга манфаат бор. Қуриганларини йиғиштириш мумкин.\nЗиёрат вақтида қабр тошларини ўпиш, уларни силаб юз-кўзга суртиш, қабр атрофини айланиб тавоф қилиш, у ерда шам ёқиш, зиёратгоҳ ҳудудидаги дарахт ёки ёғочларга латта парчаларини боғлаш жоиз эмас.\nҚабр устига пул сочиш мумкин эмас, балки ҳар қанча хайрия, садақа ва эҳсони бўлса махсус эҳсон қутиларига ташлаш талаб этилади.\nЗиёратгоҳ ҳудуди озодалагини сақлаш керак. Ёш болаларнинг бошқа зиёратчиларга халал беришларининг олдини олиш лозим.\nЗиёратдан сўнг яна охиста чиқиб кетилади.\n“Мир Араб” Олий мадрасаси ректори\n2667 марта ўқилди\nДругие материалы в этой категории: « Ноёб фиқҳий асар\tКелинингиздан яширинча ўғлингиз билан суҳбатлашманг! »


Самарқанд делегацияси Кореяга ташриф буюрди\nСамарқандга тўғридан-тўғри инвестиция жалб қилиш борасидаги ишларни янада жадаллаштириш мақсадида вилоят ишбилармонлари ва мутасадди раҳбарларидан иборат делегация Жанубий Корея Республикасига ташриф буюрди.\nҚадим Нурота тарихи китоб ҳолида Америка ва Европада тарғиб этилади\nНурота тумани ҳокими Канаданинг “Macro-Advisory Eurasia strategic consulting” корхонаси вакиллари билан учрашди.\nНавоий вилояти яна бир йирик халқаро форумга мезбонлик қилади\nШу асосда олиб борилган музокаралар натижасида вилоятда Америка Қўшма Штатларининг “US Inc.”Компанияси билан ҳамкорликда тиббий клиника ва диагностика марказининг ташкил этилмоқда.\nЎзбекистонда Швеция билан нечта қўшма корхона очилган?\nБугун пойтахтимизда Ўзбекистон ва Швеция ишбилармонлари доиралари иштирокида бизнес-форум ташкил этилди. Мазкур тадбир Инвестициялар ва ташқи савдо вазирлиги томонидан Business Sweden савдо ҳамда инвестиция кенгаши билан ҳамкорликда ўтказилмоқда.\nЎзбекистон Президентининг Германияга ташрифи арафасида қандай форум бўлиб ўтади?\nУнда ГФР иқтисодиёт ва энергетика федерал вазирлиги, ЕТТБ, ГФР савдо-саноат палатаси ва Германия-Ўзбекистон ишбилармонлик кенгаши мутасаддилари иштирок этиши кутиляпти.\nШавкат Мирзиёев Ҳиндистонга боради\nЎзбекистон раҳбари Шавкат Мирзиёев Ҳиндистондаги Халқаро инвестиция саммитида иштирок этади.\nЎзбекистон ва Россия иккинчи ҳудудлараро ҳамкорлик форумига тайёргарлик кўрмоқда\nЎзбекистон ва Россия 2019 йилда ўтказиладиган ҳудудлараро бизнес-форумига тайёргарлик кўрмоқда. Бу ҳақда Ўзбекистон ташқи ишлар вазирининг биринчи ўринбосари Илҳом Неъматов маълум қилди.\nМалайзиялик киноижодкорлар Бухоро ва Хивада Ўзбекистон ҳақида янги фильм суратга олмоқчи\nМазкур компания 2013 йилда “Бухоро шафағи” номли 26 қисмли сериални суратга олган.\nФармацевтика соҳасида фаолият кўрсатувчи энг йирик компаниялардан бири “Dori Darmon” бошқаруви АҚШнинг “United Investment Healthcare Group” LLC компанияси ихтиёрига берилди.\nБугун АҚШ савдо вазири Тошкентга келади\n2018 йилнинг 22 октябрь куни Америка Қўшма Штатлари Савдо вазири Уилбур Луис Росс Тошкентга сафар қилади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Муниса Ризаева: “ Дўстларимга ишонч қолмади, улар фақат ўз ҳаловатини ўйлайдиган худбинлар...”\t10:53, 09 ноябрь 2016\tХонанда Муниса Ризаеванинг Instagram ижтимоий тармоғига ёзиб қолдирган фикрлари хонанданинг аксарият кузатувчилари эътиборини тортди. Мунисанинг тушкун кайфиятдаги сўзлари унинг мухлисларини беэътибор қолдирмади. “Мангулик... Негадир доимо энди топдим деганимда жуда тез йўқотдим. Дўстларимга қолмади ишонч, фақат ўз ҳаловатини ўйлайдиган худбинлар улар. Сув тубидаги қумлар унинг сатҳига кўтарилиб сувнинг асл кўринишини ифлослантирганидек, баъзи бир дўстлар ҳам ниқобини вақт ўтган сайин ечиб ўзларини аслида мангу қандай бўлганликларини ошкора кўрсатишади. Юрагимга камон ўқи санчилса ҳам рози эдим, аммо дўстларим тамонидан берилган зарбага тайёр эмас эканман. Уларга бўлган муносабатимни миннат қилмайман-у, аммо маълум бир вақт ўз қадримга шунчалар ачиндимки, бу мени майда молекула зарралари сингари парчалаб юборди...Энди мангу афсуслар дарёсига ғарқ бўлдим!!!”,—деб ифодалайди Муниса афсус-надомат акс этган руҳий ҳолатини. Мазкур постга ёзилган изоҳлардан бирида Мунисанинг мухлиси ундан қачон турмушга чиқишини сўраган. Мазкур саволга жавобан у “Пешона!!! Аллоҳ ўзи билади қачон, нима қанақа! Сиз ўзингизни ҳаётингизга қараб юринг, илтимос!!! Бу менинг ҳаётим, сизники эмас!!!”,—дея жавоб берди.


Андижон Қишлоқ хўжалик институтида талаба талабани уриб ўлдирди\nВоқеа гувоҳларига кўра¸ 1-курс талабаси ўз қорнига зарб билан туширилган бир муштдан сўнг жон берган.\nОзодлик манбаларининг хабар қилишича¸ институт ëтоқхонасида 17 март куни кечқурун юзага чиққан зўравонлик оқибатида Агрономия факультети талабаси оламдан ўтган. Зинадан тушаëтганида туртиниб кетгани учун 1-курс талабасини бир уриб ўлдириб қўйган 3-курс талабаси устидан очилган жиноят иши тергови ҳали ниҳоясига етмаган.\nАндижон Қишлоқ хўжалик институти ëтоқхонасида 17 март куни рўй берган фожиа ҳақидаги хабар Озодликка 28 март куни етиб келди.\nОзодлик ўрганишга муваффақ бўлган тафсилотларга кўра¸ воқеа куни кечқурун соатда 8 ларда¸ 1-курс талабалари ëтоқхонанинг овқатланиш хонасидан тушиб келаëтганида рўй берган.\nАгрономия факультетининг 3-курсида ўқийдиган 24 яшар Беҳзод Маъмуров 2-қаватга чиқаëтганида зинапояда ўзига туртиниб кетган 1-курсда ўқийдиган Умиджон Останаевни¸ “Сен ўзингдан катта курсларни танимайсанми¸ йўл бермайсанми?” деб қорнига мушт туширган. 21 яшар Умиджон воқеа жойида ҳушдан кетган¸ ëтоқхонадаги навбатчи ўқитувчи ва бошқалар дарҳол тез ëрдам чақиришган. Аммо тиббиëтчилар ҳаракати натижа бермаган¸ мутахассислар тахминича¸ зарбнинг натижасида ошқозондаги овқат ўпка йўлига ўтган ва зудликда ўлим рўй берган.\nОта-онасининг биргина ўғли бўлган Умиджон эртаси куни ўзи туғилиб ўсган Булоқбоши туманига дафн этилган; 3-курс талабаси Беҳзод Маъмуров устидан жиноий иш очилган ва ҳозирда ҳибсда сақланмоқда.\nАндижон Қишлоқ хўжалик институти¸ хусусан¸ Агрономия факультети ходимларига кўра¸ фожиа рўй берганидан бери олийгоҳ марҳумнинг оиласидан мунтазам хабар олган¸ уларга маънавий дастак беришга уринган.\nАммо Озодлик суҳбатлашган Умиджоннинг яқинларидан бири¸ бундай ëрдам ҳақида телефонда гапиришни истамади. “Марҳумнинг ота-онаси гаплашадиган аҳволда эмас¸ улар ҳатто терговга ҳам бир марта боришди¸ холос” деди Озодлик суҳбатлашган марҳум талаба яқинларидан бири.\n“Биз ҳозир ҳеч нарса дея олмаймиз¸ тергов давом этмоқда. Тергов хулосасини ҳали оиласига беришмади. Умиджонни ўлдирган қилмишига яраша жазо олишини сўраймиз энди”¸ деди марҳумнинг Озодлик суҳбатлашган қариндошларидан бири.\nАйни пайтда¸ талаба ўлимидан кейин ўтган 10 кун ичида Андижон Қишлоқ хўжалик институти раҳбарияти талабалар орасида ўнлаб мажлис ўтказиб¸ уларни “дедовшина” оқибатларидан огоҳлантирмоқда¸ дейди Озодликнинг Андижондаги манбаларидан бири.\nЎзбекистон олийгоҳларида мавжуд “дедовшина” асосида юқори курс талабаларининг ўзидан пастдагиларга зўравонлик қилиши оқибатида ўтганда ҳам қотилликлар содир бўлган эди.\nХусусан¸ Қарши Давлат университети Тарих факультети миллий ғоя йўналишининг 2-курс талабаси ўтган йил 16 сентябрь куни шу факультет 4-курс талабаларидан 4 нафарини пахта даласида пичоқлаб қўйди.\nПичоқланганлардан бири воқеа жойида ҳалок бўлди. 2-курс талабасининг¸ юқори курсда ўқийдиганлар ўзига қилган мунтазам тазйиқ¸ хусусан¸ ҳар кун уларга пахта териб беришдан безгани оқибати пичоқбозликка қўл ургани айтилган эди.


Юракларга илм уруғини қадаган устоз ўгитлари | Nigoh.uz\nЎқитувчининг ойлиги қачон 1000 доллар бўлади? (+видео)\n“Илон ўтди” дараси ёки Амир Темур дарвозаси\nОдам юрагининг чорлови билангина ёзувчи бўлиб қолмайди\nHome Ijod Юракларга илм уруғини қадаган устоз ўгитлари\nЮракларга илм уруғини қадаган устоз ўгитлари\non: 08.12.2019 In: Ijod, Saralangan\n8 декабрь – Ўзбекистон Республикаси\nКонституцияси қабул қилинган кун\nУчинчи синфда ўқийдиган жияним Дилноза сўраган китобни олиш учун китоб дўконига кирдим.\nЖавонда сони камайган китоблар ўрнини тўлдираётган йигитдан Конституцияни ўргатадиган болаларбоп қўлланма бор-йўқлигини сўрадим. Саволимга сотувчи қолиб, нусха кўчириш аппарати олдида ўтирган кексароқ киши жавоб берди.\n– Болам, неча ёшлиларга? – отахон қўлидаги газетани ёпар экан, менга қаради ва юзи ёришиб кетди. – Эй, сен… Абитуриент, ўзингмисан?!\nАбдумалик домлани кўриб, мен ҳам хурсанд бўлиб кетдим. Айтганча, бу инсон она тили ва адабиёт фани бўйича яхши ўқитувчи. Ҳуқуқшунослик хоббиси. Туман марказидаги мактаблардан бирида ишларди. Пенсияга ана чиқаман, мана чиқаман, деб юрган пайтлари уч-тўрт ой таълимини олганман. Ўшанда абитуриент эдим.\nСуҳбатимиз тез қўр олди. Домла гап орасида китоб дўкони кенжа ўғлиники экани, ўзи зериккан пайтлари бу ерга келиб туришини айтди.\n– Жиянимнинг мактабида “Конституция ҳафталиги” бўляпти дегин, – деди домла вазминлик билан. – Ҳафталик ўтказилаётгани яхши, лекин Асосий қонун мавзуси ҳафталик ёки ойлик эмас, доимий бўлиши керак. Мактабда, уйда, ишхонада… ҳар доим. Кел, бу стулга ўтир. Хуллас, Бош қомусни яхши билиш ҳаётда қоқилмасликни, барча соҳаларда яхши натижаларга эришишни кафолатлайди. Буни биласан. Сен сўраётган йўналишдаги китоблар кўп, лекин Конституцияни ўрганиш ва ўргатиш ўйлаганингдек мураккаб эмас. Негаки, бу ҳужжат халқнинг ўзидан олинган. У одамларга Ватанни сев, уни ғанимга бериб қўйма, ота-онангга ғамхўрлик қил, оилани муқаддас бил, табиатга озор етказма, дейди. Ахир булар ота-боболаримизнинг ўгитлари, минг йиллик қадриятларимиз эмасми?! Шунинг учун бу ҳужжатни ўрганиш мушкул эмас.\nДомла мактабда ишлаб юрган пайтлари ўқувчиларга Конституцияни тез-тез такрорлаб туришни топшириқ сифатида берганини эслаб, бир воқеани айтиб берди.\n…Вилоят маркази. Бир неча кун аввал.\nКатта йўл бўйида туриб, таксига имо қилаётган Абдумалик домланинг ёнига кўринишидан кира қилиш сиёҳи йўқ оппоқ “Ласетти” келиб тўхтайди. Домла рулда ўтирган йигитни – 7-синфда ўзи ўқитган Самариддиновни танимайди.\n…Еттинчида ўқийдиган Самариддинов! У қишлоқда нечта машина бўлса, ҳаммасининг рақамини, рангини, русумини ёддан биладиган бола. Кучли хотираси сабаб уни қишлоқда кўпчилик “Компьютер” деб чақиради.\n“Компьютер” ота-онасига хархаша қилиб, бобоси билан бирга яшайман деб, шаҳардан қишлоққа кўчиб келган. Абдумалик домла ишлайдиган мактабда бир йил ўқиди. Кейин яна шаҳарга қайтиб кетди.\nБу вақт оралиғида унга география фани ўқитувчиси Муртозаева 100 дан ортиқ давлат ва унинг пойтахти номини ёд олдирди. Бизнинг домла эса 7-синф адабиёт дарслигидаги шоир-ёзувчилар ҳаёти ва ижодига дахлдор саналарни эслаб қолишини вазифа қилди. Бола топшириқни қийналмасдан уддалай бошлагач, унинг қўлига Ўзбекистон Республикасининг Конституциясини тутқазишди. Буни қарангки, қизиқ-қизиқ билан ўша синфда етти-саккиз нафар бола Бош қомусимизни деярли ёдлаб олди. Бошқалар ҳам ёд олиш важи билан қайта-қайта ўқиб чиқди.\nМактабни 2002 йил битирган ўша синфнинг 23 нафар ўқувчисидан беш нафари ҳуқуқий йўналишда олий таълим муассасасига ўқишга кирган. Қизиғи, улар орасида Самариддинов йўқ.\n– Самариддинов мени таниб, тўхтабди, – дейди устоз мамнун кайфиятда. – Бироз гаплашдик. Мактабимизда ўқиган йилларини эсладик. Гап орасида нега институтда адабиёт ёки ҳуқуқий йўналишда ўқимай, иқтисодчи бўлишни истагани сабабини ҳам сўрадим. Шунда у нима деди, биласанми?\nЎзингиз айтақолинг, дегандек бош ирғаб ишора бераман.\n– Ҳисоб-китобга қизиқиш устунлик қилди, лекин сиз ўргатган нарсалар менга ҳамиша асқотади, – деди у. – Бешинчида ўқийдиган қизи катта бўлса ҳуқуқшунос бўлишини айтаётганмиш. Отаси билан шу йўналишда савол-жавоб ўйнар экан. Яқинда туманда ўтказилган “Конституциямиз – бахтимиз” танловида биринчи ўринни олибди. Юрагимизга сиз ташлаган ҳуқуқий йўналишга қизиқиш уруғи, мана, набирангизнинг интилишларида ниш ураяпти дейди…\nКитоб дўконидан устоз қўлимга тутқазган уч-тўртта расмли китобни олиб қайтарканман, ўзимда ўзгача шашт туяман. Синглимникига – жиянимнинг ёнига шошаман…\nБелгиланган талабга риоя қилмаслик ортиқча муаммоларни келтириб чиқаради\nБугунги болалар дунё харитасини кўриб ҳайратга тушадиган авлод эмас\nБерлиндаги етакчи оммавий ахборот воситалари тажрибаси ўрганилди


Жиззахда Nexia ва юк автомобили тўқнашувида икки киши вафот ... - UzNews.uz\n16 июня, 08:38 657 0\nЖиззахда Nexia ва юк автомобили тўқнашувида икки киши вафот этди\nЙТҲга Nexia ҳайдовчисининг қарама-қарши йўналишга чиқиб кетиши сабаб бўлган.\n15 июнь куни соат 18:20 ларда Жиззах шаҳри ҳудудидан ўтган 4R-36 автомобиль йўлида 26 ёшли Э.Қ. бошқарувидаги Nexia ҳамда 47 ёшли Д.Э. бошқарувидаги Shacman юк автомобили иштирокида ЙТҲ юз берди. Бу ҳақда ИИВ ЙҲХББ Ахборот хизмати хабар берди.\nАниқланишича, Nexia ҳайдовчиси қарама-қарши йўналишга чиқиб кетиб, юк автомобили билан тўқнашган.\nОқибатда, Nexia ҳайдовчиси Э.Қ. ва унда бўлган 34 ёшли йўловчи Д.Н. олган тан жароҳатлари билан воқеа жойида вафот этган. Nexia’да бўлган бошқа йўловчилар – 11 ёшли А.С. ва 27 ёшли А.А.лар тан жароҳатлари билан шифохонага ётқизилган.\nУшбу ЙТҲ бўйича терговга қадар текширув ҳаракатлари олиб борилмоқда.


Бугун кечки соат 20:00 да Таиланд терма жамоасига қарши ўйин бўлиб ўтади. Бу терма жамоамиз учун яқинда ўтказиладиган Эронга қарши жаҳон чемпионати саралаши доирасидаги ўйин олдидан тайёргарлик вазифасини ўтаб беради. Шу боисдан бир қатор саволлар туғилади, хўш, терма жамоамиз мазкур ўйинда ғалаба учун ҳаракат қилиши керакми ёки тактикаларни синовдан ўтказиши керакми? Бу ўйиндан кўзланган асосий мақсад нима?\nАвваламбор таъкидлаш керакки, рақиб сифатида Таиланднинг танланиши бироз ҳафсаламизни пир қилди. Йўқ, рақибни камситмоқчи эмасмиз, шунчаки биз Эронга қарши ўйинга тайёргарлик кўриш учун рақиб танлашимиз керак эди. Рақибнинг даражаси эса Эронники билан тенг бўлиши керак эди камида. Майли, муҳими, шу ўртоқлик учрашуви ҳартугул бекор қилинмади ва бугун Таиландни синовдан ўтказамиз ёки синовдан ўтамиз.\nБу ўйиндан кўзланган мақсад терма жамоамизнинг айни дамда қандай жисмоний ҳолатда эканлигини аниқлаш. Демак, Самвел Бабаян учун бугун стадион тажриба майдончасига айланиши лозим. Футболчилар қандай қилиб бўлмасин гол уришга эмас, чиройли ҳаракат қилишга, кутилмаган тактикаларни ўйлаб топишга, совуққон ўйнашга, янги-янги услубларни кашф қилишга ҳаракат қилишлари лозим. Чунки бугунги ғалаба бизга ҳеч нарса бермайди агар у яна ўша эски услуб асосида қўлга киритилса. Эҳтимол, терма жамоалар рейтингига таъсир қилар, аммо бу рейтинг нисбий ва кераксиз тушунча эканлигини аллақачон англаб етганмиз. Демак, Самвел Бабаян мазкур ўйинда Эронга қарши кутилмаган ва аниқ тактикаларни, ноодатий услубларни синаб кўриши керак.\nЭнг асосий масала эса,


31 октябр 2020, Тошкент вақти: 07:26\nНур-Султондаги намойишлар, 1 март, 2020\nҚозоғистонда машҳур ҳуқуқ ҳимоячиси ўлимини холис тергов қилиш талаби билан 1 март куни Нур-Султонда ўтказилиши режаланган намойишга имкон берилмади.\nПолиция мухолифатнинг намойиш чақириғи ортидан якшанба куни шаҳардаги асосий майдонларга кириш йўлини тўсиб қўйди, йиғилишга уринган ўнлаб кишини қўлга олди.\nТашкилотчилар, шунингдек, собиқ президент Нурсултон Назарбоевнинг сиёсатдан бутунлай кетишини талаб қилиб келади.\nПолициянинг муҳим жойларни ўраб олгани, ҳибсга олишлар ва норозилик намойишига чиқувчиларни сўроққа чақириши ҳақидаги огоҳлантирувлар норозиларга пойтахт Нур-Султон ва бошқа шаҳарлар марказига йиғилиш имконини бермади.\nТадбирлар режалаштирилган айрим жойларда мобил интернет тўсиб қўйилди.\n“Озодлик” радиоси мухбирлари Нур-Султонда камида 14 киши, Алматида камида 36 киши, Шимкентда 15 киши, Ақтўбеда эса 10 га яқин киши ҳибсга олинганига гувоҳ бўлди.\n6 фарзанднинг отаси 43 яшар фаол Дулат Ағадил 24 февралда ҳибсга олингандан сўнг орадан бир неча соат ўтиб вафот этган.\nАмалдорлар у “юрак етишмовчилигидан ўлгани ва танасида қийноқ излари бўлмагани”ни айтган.\nНорозилик намойишчилари Ағадилнинг ўлимида амалдаги ҳукумат ва амалдорларни – жумладан, Назарбоев ва сўнгги 30 йилда у бино қилган тизимни – айбламоқда.\nАғадилнинг қўл ва оёқларида яралар, елкаси, орқаси, билаклари ва танасининг бошқа қисмларида кўкариб кетган жойлар борлиги акс этган видео пайдо бўлгандан сўнг фаоллар бунинг сабаблари тергов қилиниши бўйича талабларни жадаллаштирди.\nҚозоғистон президенти Қасим-Жомарт Тоқаев 29 февралда Ағадилнинг ўлими юзасидан сақлаган сукутни бузиб, шундай деди:\n“Мен жамоатчилик норозилигини ҳисобга олиб, ушбу масалани пухта ўрганиб чиқдим ва ишонч билан айтишим мумкинки, фаол Ағадил юрак етишмовчилиги оқибатида ўлган. Бунинг тескарисини айтиш ҳақиқатни рад этишдан бошқа нарса эмас”.\nАввалги президент Назарбоев ўтган йили президентлик лавозимидан кетган бўлса-да, тобора таъсир кучи ошиб бораётган Қозоғистон Хавфсизлик кенгашига раислиги ва бошқа воситалар орқали ҳукумат сиёсатига таъсирини сақлаб қолмоқда.


15 Äåêàáðü 2019 17:08 628\nҲар бир халқнинг ўз эътиқоди ва муқаддас қадамжо-зиёратгоҳлари мавжуд, вилоятимизда, хусусан Наманган шаҳрида ҳам халқ томонидан эъзозлаб келинаётган табаррук зиёратгоҳ масканлар бор. Булардан бири “Ўн бир Аҳмад” зиёратгоҳидир. Мазкур зиёратгоҳ шаҳарнинг Ғирвонсой мавзесида жойлашган. Ҳозирги кунда улкан реконструкция ишлари давом этаётган ушбу маскан зиёратчилар билан ҳамиша гавжум.\nНаманган шаҳрида ўтказилган дарахт экиш акцияси доирасида ''Ўн бир Аҳмад'' зиёратгоҳида хайрли ишга қўл урилди. Наманган вилояти ҳокими ўринбосари Жамолиддин Алойдинов бошчилигида имом-домлалар билан биргаликда ушбу даргоҳ ва унинг атрофига манзарали кўчатлар экилди, ўтганлар руҳига дуои фотиҳа қилинди. Ипак акацияси, элдор қарағайи, каштан каби юзга яқин дарахтлар ўтқазилгани, зиёратгоҳ чиройига чирой қўшди.


Тошкент аэропорти божхоначилари журналистдан Муҳаммад Солиҳ китобларини олиб қўйди « Ўзбекистон Халқ Ҳаракати\n27 March 2019 - 1:23\n– Хоразмдан Солиҳ акага укалари ўрик қоқи, олма қоқи каби совғалар бериб юборган эди. Аэропортда учрашиб, совғани топширдим. Укалари ва мухлислари Солиҳ аканинг китобларидан олиб келишни илтимос қилган эди. Чунки 2018 йил Солиҳ аканинг уйида меҳмон бўлиб, китобларидан олиб келган эдим. Шунинг учун шоир акамиз билан аввал боғланиб, йўлда уч-тўрт соат вақтим бор, шу китоблардан сўрашган эди, олиб кетсам майлими, деб сўраганимда майли, деган эди. Хуллас, Солиҳ аканинг шеърлари ва публицистикаси битилган ҳамма китобларидан, Муҳаммад Бекжоннинг китобидан, жами 26 та китоб олиб келдим.\n– Бирга келган ҳамроҳларим ҳаммаси юкини олиб чиқиб кетди. Менинг юким ҳаммадан кейин чиқди. Божхоначилар кўригидан ўтаётганда, нима бор, деб сўрашди. Мен китоблар дедим. Очиб кўришиб, ие, бу Муҳаммад Солиҳнинг китоблари эканку деб, бошлиғини чақиришди. Ҳусан Бобониёзов деган бошлиғи келиб кўрди-да, бу китобларни олиб қоламиз, мумкин эмас, деди. Мен бу бадиий китоблар, укалари илтимос қилган, совға бу десам ҳам, божхона бошлиғи, бу китобларни диний идорага берамиз, балки ичида диний-экстремистик ғоялар бордир, ўшалар кўриб, хулоса беришади, мен барибир тушунмайман деб, олиб қолишди.\n– Кейин менинг телефонимга ёпишишди. Мен қаттиқ туриб олдим. Мана олдимда хоҳлаган нарсангизни очиб кўринг, бирор бир жиноят аломати бўлса олиб қўйинг, бўлмаса ҳаққингиз йўқ, дедим. Кейин у очиб кўрди, Солиҳ аканинг Озодликка, Би-Би-Сига берган интервьюлари чиқди. Мана булар мумкин эмас, деди. Мен унга, бу дунё кўрган нарсалар, бунда ҳеч қанақа сир йўқ десам ҳам, барибир кўнмади. Қарасам, у билан тортишидан наф йўқ ва телефонимни ҳам бердим.\n– Тинтувдан ҳеч нарса топишолмади. У ердан қайтиб чиқиб, қизиқ бир ҳолатга гувоҳ бўлдим. Божхона, аэропорт ходимлари ҳаммаси Муҳаммад Солиҳнинг китобларини завқ билан ўқишаяпти экан. Мендан ҳам сўрашди, 1991 йилда президентликка номзодини қўйган ўша одамми деб? Мен уларнинг қизиқаётганидан хурсанд бўлиб кетдим.\n– Менимча, 25-30 ёшлардаги бу йигит ДХХдан эди. У бу китобларнинг тақиқланганини биласиз, нега олиб келдингиз, деди. Мен, қани менга исботини беринг, ким ва қачон тақиқлабди, деб қарши савол берсам, индамай қолди. Ўзингизни таништиринг, кимсиз, қаерда ишлайсиз, десам, жаҳл билан менга ўгирилдида, менинг кимлигимни ҳали чақирганимда биласиз, деди. Кейин, китоблар ва телефоним олиб қўйилгани ҳақидаги баённомаларга имзо чекдим. Соат 7да учоғимиз қўнган бўлса, соат 11 яримда жавоб беришди.


Ўзбекистон ва Россия ҳамкорлигида фильм суратга олинди - 05.04.2022, Sputnik Ўзбекистон\nЎзбекистон ва Россия ҳамкорлигида фильм суратга олинди\n“Парининг совғаси” номли фильм 6 ёшдан ошган болалар учун мўлжалланган бўлиб, эртак жанрида суратга олинган. 05.04.2022, Sputnik Ўзбекистон\nТОШКЕНТ, 5 апрель — Sputnik. Ўзбекистон ва Россия ҳамкорлигида "Парининг совғаси" номли фильми суратга олинди. Бу ҳақида Кинематография агентлиги хабар бермоқда. Ушбу фильм Россияда хизмат кўрсатган артист Фарҳод Маҳмудов режиссёрлигида тасвирга олинди. Фарҳод Маҳмудов Sputnik Ўзбекистон мухбирига маълум қилишича, актёрларнинг аксарияти ўзбекистонлик. Фильм Ўзбекистон Кинематография агентлиги ва "ВЕГА" (Россия) кинокомпаниясининг қўшма лойиҳаси ҳисобланади. “Парининг совғаси” 6 ёшдан ошган болалар учун мўлжалланган бўлиб, эртак жанрида суратга олинган.Фарҳод Маҳмудов айтишича, Россия прокатларида, эҳтимол, фильм номи ўзгариши мумкин. Россиялик томошабинлар учун унинг номи “Подарок феи” бўлади. Аммо Парининг совғаси - бу вақтинчалик ном, продюсерлик маркази билан қарор қабул қилинмаган, шунинг учун ўзгариши мумкин. Фильм устида ишлаш давом этмоқда ва ҳозирча давом этмоқда ва у Россия Маданият вазирлигига баҳор охиригача топширилади. Шундан сўнг картинани прокатчилар ҳам томоша қилишади. Умид қиламанки, филмь сентябрь ойининг бошигача кассада бўлади”,- дейди Фарҳод МаҳмудовМаълумот ўрнида, Фарҳод Маҳмудов Тошкентда туғилган, мактабни битиргандан сўнг Москвага кетган ва “Бригада”, “Бечора Настя”, “Маргоша”, “Ошхона” ва бошқалар сериаллардаги роллари билан танилган.Айтиш жоизки, бир неча кун олдин Россия Давлат Думаси маданият қўмитаси раҳбарининг биринчи ўринбосари Елена Драпеко Россия кинотеатрларида ўзбек ва МДҲнинг бошқа давлатларида суратга олинган фильмларини кўрсатиш таклифи билан чиққан эди. “Қозоғистон, Ўзбекистоннинг жуда қизиқарли фильмлари бор, улар кўрсатишга арзирли” деган эди ўшанда Елена Драпеко.\nроссия, ўзбекистон, ўзбек кино, фильм\n© pexels.com/Terje SollieКинокамера крупным планом\n“Парининг совғаси” номли фильм 6 ёшдан ошган болалар учун мўлжалланган бўлиб, эртак жанрида суратга олинган.\nТОШКЕНТ, 5 апрель — Sputnik. Ўзбекистон ва Россия ҳамкорлигида "Парининг совғаси" номли фильми суратга олинди. Бу ҳақида Кинематография агентлиги хабар бермоқда.\nУшбу фильм Россияда хизмат кўрсатган артист Фарҳод Маҳмудов режиссёрлигида тасвирга олинди. Фарҳод Маҳмудов Sputnik Ўзбекистон мухбирига маълум қилишича, актёрларнинг аксарияти ўзбекистонлик.\n“Актёрларимнинг 90 фоизи ўзбеклар. Бундан ташқари, суратга олиш даври кучли локдаун, пандемияга тўғри келди. Хивада суратга олдик. Тошкент ва Хивада меҳмонхоналар учун иш ўринлари яратдик, одамлар оммавий саҳналарда иштирок этишди. Россияда хизмат кўрсатган артист Николай Добрынин ҳам фильмда роль ўйнади. Мен ҳам суратга тушганман”,- деб қўшимча қилди у.\nФильм Ўзбекистон Кинематография агентлиги ва "ВЕГА" (Россия) кинокомпаниясининг қўшма лойиҳаси ҳисобланади. “Парининг совғаси” 6 ёшдан ошган болалар учун мўлжалланган бўлиб, эртак жанрида суратга олинган.\nФарҳод Маҳмудов айтишича, Россия прокатларида, эҳтимол, фильм номи ўзгариши мумкин. Россиялик томошабинлар учун унинг номи “Подарок феи” бўлади. Аммо Парининг совғаси - бу вақтинчалик ном, продюсерлик маркази билан қарор қабул қилинмаган, шунинг учун ўзгариши мумкин.\nФильм устида ишлаш давом этмоқда ва ҳозирча давом этмоқда ва у Россия Маданият вазирлигига баҳор охиригача топширилади. Шундан сўнг картинани прокатчилар ҳам томоша қилишади. Умид қиламанки, филмь сентябрь ойининг бошигача кассада бўлади”,- дейди Фарҳод Маҳмудов\nМаълумот ўрнида, Фарҳод Маҳмудов Тошкентда туғилган, мактабни битиргандан сўнг Москвага кетган ва “Бригада”, “Бечора Настя”, “Маргоша”, “Ошхона” ва бошқалар сериаллардаги роллари билан танилган.\nАйтиш жоизки, бир неча кун олдин Россия Давлат Думаси маданият қўмитаси раҳбарининг биринчи ўринбосари Елена Драпеко Россия кинотеатрларида ўзбек ва МДҲнинг бошқа давлатларида суратга олинган фильмларини кўрсатиш таклифи билан чиққан эди. “Қозоғистон, Ўзбекистоннинг жуда қизиқарли фильмлари бор, улар кўрсатишга арзирли” деган эди ўшанда Елена Драпеко.


Ёзни “Анҳор-Локомотив” билан соз ўтказинг\n16:05 / 17.06.2017 15685\n2017 йил 16 июнь куни пойтахтда жойлашган “Анҳор-Локомотив” боғи ОАВ вакиллари ҳамда уларнинг болалари учун махсус экскурсия ташкил этди. Саргузаштларга бой ўтган тадбир давомида боғ маъмурияти журналистлар билан кичик анжуман ўтказиб, саволларга жавоб беришди. Кейин эса боғнинг ҳудуди бўйлаб сайр қилишди ва асосий кўнгилочар майдонлар билан яқиндан таништиришди.\nМаълумот ўрнида: “Анҳор-Локомотив” боғи 2016 йилнинг 8 августида “Ўзбекистон темир йўллари” АЖ тасарруфида ишга туширилган. Боғ Шайхонтоҳур туманининг Лабзак ва Зулфияхоним кўчалари орасида жойлашган.\nМазкур кўнгилочар боғ ҳудудида ҳозирги кунда 35та аттракцион хизмат қилади. Уларнинг бари янги АТ-технологиялар ёрдамида ишлайди. Албатта, ҳар бир аттракцион ташриф буюрувчиларнинг ёши ҳамда хоҳиш-истагига мослаб қурилган.\nАйниқса, бу ерда болажонлар учун турли-туман антиқа аттракционларни учратиш мумкин: “Финжол”, “Жирафалар”, “Мушукчалар”, “Жажжи асаларилар”, “Денгиз ракетаси”, “Қароқчи кемаси”, “Ретрокарета”, “Фазо кемаси” шулар жумласидандир. Шунингдек, замонавий ўйин майдончалари, поезд саёҳати ҳам мавжуд.\nКатта ёшдагилар учун мўлжалланган энг ёрқин аттракционлар – “Тегирмон”, “Осмонўпар”, “7D-лифт” ва бошқалар ҳар қандай инсонда катта таассурот қолдириши аниқ. Айниқса, “Осмонўпар” арғимчоғида учган киши учун энг юқори нуқтадан пойтахтнинг гўзал манзараси кафтдек намоён бўлади.\n“Анҳор-локомотив” ҳудудида Ўзбекистоннинг энг машҳур қадамжолари - “Калта-минор” минораси (Хива), “Шердор” мадрасаси (Самарқанд), “Калон” минораси (Бухоро), Бобур мемориал мажмуаси (Андижон), Темурийлар тарих музейи, Тошкент телеминораси ҳамда Тошкекнт курантларининг макети ҳам қад ростлаган.\nЮқори тезлик ишқибозлари “AXЕLON” картинг марказида Формула-1 пойгалари билан шуғулланишлари мумкин. Мазкур марказ МДХ мамлакатлари орасида энг узун ёпиқ пойга майдони саналади.\n“ENTER” - виртуаллик оламида ўзининг интеллектуал ва жисмоний қобилиятларини синаб кўриш истагидагилар учун ўйин майдони. Автомат ўйинлар ишқибозларини эса “VIRTUAL PLANET” қарши олади. Бинонинг учинчи қаватидаги “DRIVE CINEMA”да эса жаҳон киносининг сўнгги ва сара фильмлари намойиш этилади.\nШунингдек, боғнинг марказида рақсга тушувчи мусиқали фаввора ҳам инсонга ўзгача завқ бағишлайди. Унинг узунлиги 40 метр бўлиб, сув оқимининг баландлиги 50 метрни ташкил этади.\nТурли тадбирлар, томошалар, маҳорат дарслари, концерт дастурлари ўтказиш учун эса махсус амфитеатр фаолият кўрсатади. Бундан ташқари, фаст-фуд нуқталари, ресторанлар, кичик кафелар ҳамда музқаймоқ, ширинликлар сотилувчи объектлар ҳам мавжуд.\nКелгусида боғ ҳудудида “Катта чархпалак” ҳамда “Америка тепаликлари” аттракционлари ва аква боғ ҳам барпо этилиши режалаштирилган.\nТошкентдаги «Наврўз» истироҳат боғи йил охиригача фойдаланишга топширилади\n«Локомотив»нинг 2018 йилдаги энг яхши футболчиси Малайзия клубига ўтди\nТадбиркор-фермер Хива тумани ҳокимлиги билан уч йилдан бери «курашмоқда» - боғ унга қайтариладими?


Конго демократик республикаси пойтахти Киншаса шаҳрида мухолифат тарафдорлари уюштирган намойиш вақтида полициячилар билан тўқнашув юзага келди ва камида 50 киши ҳалок бўлди, деб хабар бермоқда "Кун" нашри.\nНамойишлар 19 сентябрь куни мамлакатнинг амалдаги президенти Жозеф Кабила сиёсатига қарши ўтказила бошланди. У ноябрь ойида ўтказилиши белгиланган президентлик сайловларини техник сабаблар билан бекор қилиши ҳақида маълум қилинганди.\nПолиция намойишчиларга қарши кўздан ёш сиздирувчи газ қўллаган, бу чора орқали намойишчилар тарқалмагач, уларга қарата ўт очилганди.\nҚурбонлар ўртасида 3 нафар полиция зобити бор, улардан бирини намойишчилар тириклай ёқиб юборишган.\nЖозеф Кабила Конгони 2011 йилдан буён бошқариб келмоқда. У бошқарувни марҳум отаси Лоран-Дезире Кабиладан қабул қилиб олганди.\nHuman Rights Watch ташкилоти сайловлар арафасида мухолифат вакиллари босим остида қолгани ҳақида маълум қилганди. Сентябрь ойи бошида Киншасада мухолифат етакчиларини ҳибсга олиш ишлари содир бўлган.\nТеглар: қилинганди белгиланган полициячилар амалдаги очилганди мамлакатнинг\n08:27 Бағдоддаги норозилик намойишларида етти киши ҳалок бўлди\n14:27 АҚШда Трампга қарши намойишлар ҳафталиги бошланди